Hikmət Babaoğlu: Azərbaycan mətbuatı böyük inkişaf yolu keçib - Yeni Gəncə\nmüəllif Nurlana Həbibova 20/07/2019\nH.Babaoğlu bildirib ki, Azərbaycan mətbuatının inkişaf tarixi uzun və mürəkkəb yol keçib: “Ümumiyyətlə, mətbuatın özünün ictimai institut kimi formalaşması tarixi o qədər qədim olmasa da, sevindirici haldır ki, Azərbaycanın mətbuat tarixi Orta Asiya və Şərqi Avropa ölkələri sırasında birincilərdəndir. Bildiyimiz kimi, 1875-ci il iyul ayının 22-də Azərbaycan mətbu tarixinin əsasını qoyan Azərbaycanın böyük ziyalısı Həsən bəy Zərdabinin təşəbbüsü ilə “Əkinçi” qəzetinin nəşrinə başlanıb. Əgər bir qədər geriyə qayıtsaq, 1875-ci ildə milli mətbuat yaratmağın hansı şəraitdə mümkün olduğunu gözümüzün önündən keçirsək, görəcəyik ki, o dövrdə olan istər siyasi, iqtisadi, sosial şərtlər, istərsə də intellektual və maliyyə şərtləri arzuolunan səviyyədə deyildi. Ona görə ki, 1875-ci ildə Azərbaycan müstəqil respublika deyildi. Siyasi müstəqilliklə bərabər, digər bütün müstəqillikləri, yəni iqtisadi, maliyyə, ideoloji, mənəvi, mədəni və s. müstəqillikləri olmayan bir ölkənin məhz işğal altında bir mətbuat nümunəsi yarada bilməsi tarixi nöqteyi-nəzərdən mühüm bir hadisə idi. O dövrdən bəri Azərbaycan mətbuatı çətin və böyük inkişaf yolu keçib. Əlbəttə ki, ən böyük hadisə 1991-ci il oktyabrın 18-də Azərbaycan Respublikasının dövlət müstəqilliyini əldə etməsindən sonra baş verdi. O illərdə artıq yeni əsaslarda müstəqil Azərbaycan mətbuatı formalaşdı”.\nMillət vəkili vurğulayıb ki, Azərbaycan mətbuatının böyük hamisi və qayğıkeşi mətbuatın missiyasını və funksiyasını dərindən başa düşən, onu lazımınca qiymətləndirməyi bacaran Ulu öndər Heydər Əliyev 1998-ci ildə mətbuat üzərində senzuranı ləğv etdi: “Bundan başqa, 1999-cu ilin sonunda “Kütləvi informasiya vasitələri haqqında” yeni Qanunun qəbulu media təsisatının inkişafını şərtləndirən, bəhs edilən sahəyə müvafiq surətdə sahəvi və ümummilli münasibətləri tənzimləyən hüquqi bazanın zənginləşdirilməsi işinə əhəmiyyətli töhfə oldu. 2000-ci ilin mart ayında Ümummilli lider Heydər Əliyevin Sərəncamı ilə “2000-2001-ci illərdə kütləvi informasiya vasitələrinin maddi-texniki şəraitinin yaxşılaşdırılması üzrə tədbirlər Proqamı” təsdiq olundu. İdarəçilik sisteminin islahatı çərçivəsində Mətbuat və İnformasiya Nazirliyi ləğv edildi, kütləvi informasiya vasitələrinin yaranması və fəaliyyətinin hüquqi əsaslarının möhkəmləndirilməsi məqsədilə Milli Mətbuat, Teleradio və İnternet Şurası yaradıldı. Bir sıra qəzetlərin “Azərbaycan” nəşriyyatına olan borcları donduruldu, sonradan isə ləğv edildi. 2003-cü ilin mart ayında Azərbaycan jurnalistlərinin qurultayında media-ictimaiyyət, media-hakimiyyət münasibətlərini tənzimləyən qurum – Azərbaycan Mətbuat Şurası yaradıldı. Bütün bunlar öz növbəsində Azərbaycanda söz, fikir və mətbuat azadlığının bərqərar olunması üçün əlamətdar tarixi hadisələr kimi qiymətləndirilməlidir”.


“Rusların Azərbaycana vurduğu ziyanı hesablamaq üçün ayrıca institut yaratmaq lazımdır”\nQadın və oğlu özlərini çaya atmaq istəyib.\n09/11/2015 [11:42] - Gündəm - ( 5154 dəfə baxılıb)\n“Bu institut konkret rəqəm müəyyənləşdirmək üçün gecə-gündüz demədən 10 il işləməlidir”\nMəlum olduğu kimi, Pribaltika dövlətləri sovet işğalı nəticəsində onlara dəyən ziyana görə, özünü SSRİ-nin varisi elan edən Rusiyaya qarşı kompensasiya tələbi irəli sürməyi qərara alıb. Maraqlıdır, sovet işğalından hər kəsdən daha çox əziyyət çəkən, daha çox talan və qırğına məruz qalan Azərbaycan necə, bununla bağlı Rusiyadan kompensasiya tələb edə bilərmi?\nMəsələ ilə bağlı Moderator.az-a açıqlama verən millət vəkili Sabir Rüstəmxanlı hesab edir ki, Azərbaycan Rusiyaya qarşı kompensasiya tələbi irəli sürəcəksə, bu dövlətdən təxminən 200 illik işğal və talanın hesabını sormalıdır:\n“Azərbaycan Rusiyaya qarşı kompensasiya tələbi irəli sürə bilər. Amma əgər belə bir addım atacaqsa, onda gərək Rusiyada 200 illik talan və işğalın hesabını soruşsun. 1800-1801-ci ildən başlamış Azərbaycanın müstəqillik qazandığı günə qədər ölkəmizə dəyən ziyan hesablanmalıdır. Bütün xanlıqlarımızın işğalı, 200 il ərzində bütün sərvətlərimizin daşınması və s. bu hesablamalarda yer almalıdır. Lakin bütün bunlarla yanaşı, bu 200 il ərzində Azərbaycana, Azərbaycan insanına dəyən mənəvi zərbələr də var ki, bunların nəzərə alınması daha vacibdir. Hansı ki, bu zərbələri heç cür hesablamaq mümkün deyil. Bunun üçün Azərbaycan gərək ayrıca bir institut yaratsın. Bu institut isə 10 il gecə-gündüz işləsin. 200 il ərzində Azərbaycana dəyən bütün maddi-mənəvi zərəri təxmini də olsa hesablasın. Yalnız bundan sonra konkret bir rəqəm irəli sürmək olar. Biz Rusiyaya qarşı kompensasiya tələbi irəli sürəcəyiksə, bunu yalnız bu şəkildə etməliyik. Bu isə real deyil”.


Masai şiri - Vikipediya\nYarımöv: Masai şiri\nPanthera leo nubica Blainville, 1843\nMasai şiri və ya Şərqi Afrika Şiri (lat. Panthera leo nubica) — Şərqi Afrikada yayılmış bir şir yarımnövü.\nOscar Rudolf Noymann ilk olaraq massai şir yarımnövünü daha az dəyirmi sifətləri, uzun ayaqları və bellərinin daha az çevik olması digər yarımnövlərdən ayıra bilmişdir. erkəklərdə dizyanı ətraflarda orta qaşıq saçlar vardır. Onlar geri daranmış kimi görünür.\nMasai şirlərinin erkəkləri 2,5-3 m uzunluğa sahib olurlar (quyruq daxil). Dişilər isə bir qədər kiçik olur. Onların uzunluğu 2,3-2,6 metr təşkil edir. Çəki baxımından erkəklər 150-230 kq, dişilərsə 100-165 kq təşkil edir. Hündürlüyü 90-115 sm arasında dəyişir.\nErkəklər iri aslan cüssəsinə sahibdirlər. Onların baş ətrafı hissələrindəki uzun tükləri 4-5 yaşında artıq yetkin formanı alır. 800 metr yüksəklikdə yayılmış canlılar daha iri cüssəyə sahib olurlar. Düzənliklərdə yaşayanlar isə nisbətən kişik olur.\nMasai şirləri Afrikanın şərqində yayılmışlar. Onlara Efiopiya və Keniyadan Tanzaniya və Mozambikə qədər olan ərazilərdə rastlamaq mümkündür. Bu yarımnön şirlər arasında ən çox yayılanıdır. Onla qoruqlarda xüsusi olaraq qorunur. Ən çox saylı populyasiya Serenqeti Milli Parkı ərazisindədir.\nMəndə[redaktə | əsas redaktə]\n"Masay şiri". Böyük pişiklər.\n"Şir". Canlı təbiət.\nMənbə — "https://az.wikipedia.org/w/index.php?title=Masai_şiri&oldid=4411479"\nBu səhifə sonuncu dəfə 6 sentyabr 2018 tarixində, saat 18:29-də redaktə edilib.


Bu şəxslərə yaxın vaxtlarda birdəfəlik ödəmə veriləcək | İnter Press\n11 Aprel 2022, 12:21\nBu şəxslərə yaxın vaxtlarda birdəfəlik ödəmə veriləcək\n“Dövlət başçısının 2021-ci ilin dekabr ayında imzaladığı Fərmanla daha bir mühüm sosial proqramın icrasına hazırlıq işləri aparılır. 1997-ci il avqustun 2-dək ölkəmizin ərazi bütövlüyünün müdafiəsi ilə əlaqədar yaralanaraq əlilliyi müəyyən edilmiş şəxslərə, onlardan vəfat edənlərin ailə üzvlərinə də yaxın vaxtlarda birdəfəlik ödəmənin verilməsinə başlanılacaq”.\nİnterpress.az xəbər verir ki, bunu DOST Agentliyində ƏƏSMN-nin son 4 ildə həyata keçirdiyi islahatlarla bağlı keçirilən brifinqində nazir müavini Anar Əliyev bildirib.\nO qeyd edib ki, eyni zamanda, Prezident İlham Əliyevin tapşırığı ilə 44 günlük Vətən müharibəsi iştirakçıları da sosial dəstək proqramı ilə əhatə olunub. “Müharibə veteranı” adı verilmiş şəxslərə Prezidentin aylıq təqaüdü təyin olunub. Nazir müavini qeyd edib ki, şəhid ailələri və müharibə əlillərinə yönələn sosial ödənişlərin də son 4 ildə ardıcıl şəkildə artırılması təmin edilib: “Həmçinin şəhid ailələri və müharibə əlillərinin mənzillə təminatı proqramı 2021-ci ildə 5 dəfə genişlənib. Keçən il onlara 3 min mənzil, ümumilikdə ötən dövrdə 12 500-dən çox mənzil və ya fərdi ev verilib. Son 4 ildə də 1450-dək, ümumilikdə ötən dövrdə 7400 müharibə əlili minik avtomobili ilə təmin edilib”.\nA.Əliyev bildirib ki, Prezidentin tapşırıqları əsasında son 4 ildə minimum əməkhaqqı 2,3 dəfə, pensiyaların minimum məbləği 2,2 dəfə artırılıb. Son 4 ildə müavinət və təqaüdlərdə orta hesabla 2,5-3 dəfədən çox artım baş verib.\n23, May - 14:072846\n24, May - 23:452844\n24, May - 23:422079\n24, May - 23:50929\n25, May - 00:15472\n05, May - 12:289145\n05, May - 13:019117\n17, May - 04:435948\n17, May - 07:455651\n07, May - 01:023342


İnsanlar xoşbəxt olmaq varkən niyə əzab çəkirlər? | dusunek.com\nƏsas səhifəİnsanlar xoşbəxt olmaq varkən niyə əzab çəkirlər?\nFevral 16, 2016 admin MƏNƏVİYYATnece xosbext olmaq olar,xosbext olmaq,xosbextliyin sirri,XOSBEXTLİK,xoşbəxtlik\nİnsanların bir çoxu bütün səylərinə baxmayaraq, həqiqi mənada xoşbəxtliyi yaşaya bilmirlər. Bunun üçün dünya həyatında insanın ağlına gələ biləcək hər yola baş vurur, hər dəfə yeni idealların arxasınca düşür və bunları əldə etdikdə xoşbəxt olacaqlarına inanırlar. Bəzən yaxşı dost və ya rəfiqə axtarışı, bəzən maddi gözləntilər, bəzən də mənəvi istəkləri olur. Bu arzu və istəklərin hər biri istədikləri kimi gerçəkləşsə belə nəticə yenə gözlədikləri kimi olmur. Heç bir şəkildə daimi xoşbəxtliyi əldə edə bilmirlər. Çox vaxt mənəvi aləmlərində yaşadıqları bu narazılığı biruzə verməməyə çalışırlar. Amma nə qədər xoşbəxtlik təqlidi etsələr də, əslində, içdən-içə gizli əzab yaşayırlar.\nHalbuki əllərində xoşbəxt olmaq üçün hər cür imkan var. Allah bir ayədə insanlara verdiyi nemətlərlə bağlı olaraq belə buyurur:\nAllahın bu ayədə bildirdiyi kimi, insan həyatı boyunca bir-birindən gözəl nemətlərlə qarşılaşır. Allah dünyanı insanın zövq ala biləcəyi müxtəlif nemətlərlə bəzəmişdir. Lakin insanların həqiqi mənada xoşbəxt olmaları üçün nə bütün bu nemətlər, nə də arxasınca qaçdıqları idealları tək başına yetərli deyil. Bu insanların xoşbəxt ola bilməmələrinin səbəbi inanclarındakı yanlışlıqdır.\nİnsanların böyük əksəriyyətinin arasında geniş yayılan bir həyat tərzi var. Bu həyat tərzi din əxlaqının olmadığı yerdə mövcud olan şeytanın sistemidir. Bu sistemin əsası qeyri-səmimilikdir. Bu qeyri-səmimilik insanların həyatına elə dərindən işləyib ki, kənardan ən səmimi görünən insanlar, ya da səmimi hesab edilən davranışlar da əslində çox qeyri-səmimi niyyətlərə bağlı ola bilir. Belə ki, bu insanlar ad verə bilməsələr də özləri də yaşadıqları bu sistemdəki yanlışlığın fərqindədirlər. Hər fürsətdə gerçək dostluğu, həqiqi sevgini yaşaya bilmədiklərini, həqiqi mənada güvənə biləcəkləri heç kimlərinin olmadığından, insanların riyakarlığından şikayətlənirlər. Lakin özləri də ətraflarındakı insanlara eyni əxlaqı göstərməkdə əngəl görmürlər. Bu sistemdə hər bir insan etdiklərinin zərərini yenə özü görür. Bu insanlar hər yola əl atdıqları halda, əsl sevinci, rahatlıq və xoşbəxtliyi yaşaya bilmir və bunu da həyatın bir gerçəyi olaraq qəbul edirlər. Yəni onlara görə, həyat onsuz da həqiqi xoşbəxtliyin və əmin-amanlığın daimi olduğu bir yer deyil.\nHalbuki bədbəxtlik heç bir şəkildə həyatın bir gerçəyi deyil. Tam əksinə, insanların içərisinə düşdükləri bu sıxıntının həlli çox asandır. Allah Quranda “Bilin ki, qəlblər yalnız Allahı zikr etməklə rahatlıq tapır” ayəsi ilə insanlara (Rəd surəsi, 28) həqiqi xoşbəxtliyin yalnız imanla əldə edilə biləcəyini bildirmişdir. İnsanlar ancaq Allahın üzərlərindəki rəhmətini və qorumasını qavradıqları və ancaq iman əxlaqını yaşadıqları təqdirdə, dünya həyatının hər anından zövq ala bilərlər. Ancaq o zaman ətraflarındakı gözəllikləri təqdir edib, xoşbəxt olmağı bacara bilərlər.\nAllah, “Mömin olaraq yaxşı iş görən kişi və qadınlara əlbəttə gözəl həyat bəxş edəcək və etdikləri ən yaxşı əməllərə görə onları mütləq mükafatlandıracağıq” ayəsində (Nəhl surəsi, 97) iman edən qullarını dünyada və axirətdə gözəl həyatla yaşadacağını vəd edib. Məhz Qurana əməl edənlər dünyada və axirətdə uca Allahın vəd etdiyi bu nemətdən istifadə edirlər.\nAmma bu məqamda da insanların göz ardı etməməli olduğu vacib bir həqiqət var. Bu gözəl həyatı yaşaya bilmək, həyatdan və dünya nemətlərindən, Allahın insanlar üçün yaratdığı o qədər gözəllikdən zövq ala bilmək üçün imanın qəlbə həqiqi mənada yerləşməsi lazımdır. Yoxsa insanların yalnız dilləri ilə iman etdiklərini demələri, ya da iman edənlərə yalnız müəyyən istiqamətlərdə bənzəmələri onları içərisində olduqları bədbəxtlikdən xilas etməz. Gerçək xoşbəxtlik üçün qəlbən Allaha tam itaət etmək və həyatın hər anını Quran əxlaqına uyğun şəkildə yaşamaq lazımdır. Əks təqdirdə içdən-içə həyatın hər mərhələsində əzab çəkərlər. Nə qədər xoşbəxt olmaq istəsələr də buna nail ola bilməzlər. Əksinə həyatlarına hüzn, pessimizm, ümidsizlik kimi mənfi cəhətlər hakim olar.\nGöründüyü kimi, xoşbəxt olmağın yolu əslində çox asandır. Allah endirdiyi haqq kitab Quranla insanlara xoşbəxtliyin sirrini bildirmişdir. İnsan ancaq öz yaradılışına, Allahın özü üçün müəyyən etdiyi fitrətinə uyğun şəkildə davrandığı təqdirdə gözəl həyat yaşaya bilər. Allahın onlara rəhmət olaraq göstərdiyi bu yoldan üz çevirən, ya da bu yola lazımınca riayət etməyən insanlar öz əlləri ilə özlərinə bədbəxt bir dünya yaratmış olurlar. Allahın “Həqiqətən, Allah insanlara əsla zülm etməz, lakin insanlar özləri özlərinə zülm edərlər” (Yunus surəsi, 44) ayəsi ilə bildirdiyi kimi, bu insanlar özləri özlərinə əzab verirlər.\nBu insanların yaşadığı bədbəxtlik Allahın Quranda “Sən onları sarsılacaqları günə qovuşana qədər tərk et. O gün hiylələri onlara heç bir fayda verməyəcək və onlara kömək göstərilməyəcəkdir. Həqiqətən, zalımlar üçün bundan (başqa) əzab da hazırlanmışdır. Lakin onların çoxu (bunu) bilmir” (Tur surəsi, 45-47) ayələri ilə bildirdiyi həqiqətin baş verməsidir. Allah insanlara etdiklərinin qarşılığını axirətdə verəcəkdir. Ancaq Allah bundan əvvəl dünya həyatında da insanların çoxunun fərqində olmadığı bir əzabın başlayacağını xəbər vermişdir.\nYenə başqa ayədə isə Allah, “Kim Mənim Zikrimdən üz döndərsə, onun güzəranı sıxıntılı olacaq və Biz Qiyamət günü onu kor kimi hüzurumuza gətirdəcəyik” hökmü ilə (Taha surəsi, 124) imandan üz döndərənlər üçün dünya həyatında yaşanacaq bir sıxıntıdan və axirətdə alacaqları cavabdan bəhs etmişdir. Allah insanlara bu sıxıntıdan xilas olmağın yolunu da göstərmişdir ki, bu daha əvvəl də bildirildiyi kimi, Allaha qarşı mütləq bir səmimiyyət və dərin imanı yaşamaqla mümkündür.\n← İŞİD-in ideologiyası ancaq Quranla məğlub edilə bilər\nUnutdurulan rohinca müsəlmanları kömək gözləyir →


Azərbaycan gənclərini sosial həyat problemləri narahat edir – sorğu\nCəmiyyət 3 Avqust 2007 16:27 (UTC+04:00)\nAzərbaycan, Bakı/ Trend müxbir S.Ağayeva/ Azərbaycan gənclərinin 1000 nümayəndəsi arasında "Azərbaycan gənclərinin sosial və mənəvi vəziyyəti haqqında" adı altında keçirilən sorğunun nəticələri göstərib ki, respondentlərin 66%-i öz həyatlarından razı, 24%-i isə narazıdır. Bu barədə cümə günü sorğunun təşkilatçısı, "ADAM" sosial xidmətinin rəhbəri Rüfət Qaragözlü bildirib. Sorğu FAR CENTRE layihəsi çərçivəsində keçirilir.\nSorğuda iştirak edən gənclərin 16%-i ölkəni həmişəlik , 34%-i isə müvəqqəti olaraq tərk etmək istərdi. Sorğuda iştirak edən gənclərin 48%-ni Qarabağ problemi, 41%-ni korrupsiya və məmur özbaşınalığı, 26%-ni işsizlik, 22%-ni təhsil, 19%-ni kasıbçılıq, 18%-ni isə demokratiya və insan hüqüuqları problemləri narahat edir.\nSorğuda iştirak edən gənclərin 10%-i hesab edir ki, neft gəlirləri xalqa qalacaq, 62%-i isə hesab edir ki, onlar müəyyən dərəcədə oğurlanacaq. Respondentlərin 25%-i hesab edir ki, Azərbaycan müstəqil dövlətdir.\nGənclərin mənəvi-əxlaqi görüşləri onların müstəqillik və sosial məsuliyyət məsələlərinə münasibətlərində meydana çıxıb. Belə ki, respondentlərin yalnız 12%-i əxlaqsız həyat tərzini, 13%-i homoseksuallığı, 14%-i nikahdan əvvəl cinsi əlaqəni, 16%-i isə fahişəliyi böyük günah hesab edib. Eyni zamanda respondentlərin 47%-i yalanı, 42%-i oğurluğu, 34%-i zorakılığı, 25%-i isə rüşvətxorluğu böyük günah kimi qəbul edib.


Bugün 2020-05-29 23:17\nÖmrüm boyu doğulub boya-başa çatdığım kəndin məskunluq borcunu, bir də ki, məni dünyaya gətirən ata-ana haqqı-sayını unutmamışam. Bir gün atam gəlib-gedənlərdən sifariş göndərdi ki, vaxt tapıb mümkün eləyə bilsə, bir kəndə gəlsin, ona sözüm var\nDörd-beş saatlıq maşın yolunu qət eləyib getdim. Sən demə, kəndimizi yarıya bölən dərənin ağ kranlığındakı qoşa çarhovuzlu, iki daş döşənmiş Məşədi Allahverən bulağı xeyli vaxtdı quruyub. Çiyni səhəngli qız-gəlin su sarıdan əzab-əziyyət çəkir.\nBu kövrək sətirlər yazıçı-publisist Əli İldırıioğlunun “Mənim rəncbər atam” romanındandır. Son illərin nəsr əsərləri içərisində yaşadığın, dünyaya göz açdığın yurd yerini, ata ocağını bir belə nisgilliklə, amma həm də qürurla xatırlayan əsərlər yazılır, amma Əli müəllimin bu əsəri nostalgiyadan uzaqdır. Onun təsvirlərində hər bir lövhə çox təbiidir, o qədər ki, sən özünü keçmişdə, ötən günlərdə deyil, bu gündə hiss edirsən, yazıçı ilə birgə Qubadlının Əliquluuşağı kəndinə baş çəkirsən. Əli İldırımoğlunun seçilmiş əsərlərinin on iki cildliyində onun yetmiş illik bədii-publisistik yaradıcılığı əks olunur və müxtəlif janrları (roman, povest, hekayə, felyeton, publisistik yazılar) bu yazıların (xüsusilə romanların) əksəriyyətini Əli müəllim yetmiş-səksən yaşlarında qələmə alıb və mən buna qətiyyən təəccüblənmirəm. O fikirdə də deyiləm ki, Əli müəllim illərin yorğunluğunu canından çıxarır. Əlbəttə, belə deyil. Sadəcə, vətənpərvər bir yazıçının yerinə yetirdiyi vəzifədir ki, ömrün ötən, amma itməyən illəri, bu illərdə baş verən hadisələri qələmə alsın, yeni nəsilləri ata-baba ruhuna kökləsin.\nƏli İldırımoğlu - tutiya yaşlı bu KÖHNƏ KİŞİ ömrün ötən illərinə qayıdanda rəncbər atasını, nəvazişini duymadığı, oğulluq borcunu verə bilmədiyi anasını kövrək duyğularla xatırlayır: “Xəstələnmişdim, deyirdilər qızılca çıxardıb. Başımı dizinin üstünə qoymuşdu. Huşdaydım, özümü-sözümü bilmirdim. Hərdən səksənib, gözlərimi açıb anama güclə baxırdım. Onun yanaqlarından yaz leysanı kimi yaş süzülürdü. Vəssalam! Anamla əlaqədar daha heç nə xatırlaya bilmirəm. Bircə onu bilirəm ki, hələ altı yaşım tamam olmamış birdəfəlik qeybə çəkildi! Görünməz oldu!” Anasını itirən o körpə - Qubadlının Əliquluuşağı kəndində dünyaya gələn Əli İldırımoğlunun bu günlərdə - noyabrın 17-də 91 yaşı tamam oldu. Əli İldırımoğlunun həyatında üç mərhələ bir-birini əvəz edib.\nBirinci mərhələ: Uzun illər Azərbaycanın kəndlərində müəllim işləyib. Əsl ziyalılığın bünövrəsi müəllimlikdən başlayır. Beyinləri işıqla, ürəkləri sevgi, həyat eşqi, vətənpərvərlik duyğuları ilə kökləyən müəllim isə heç vaxt unudulmur, çəkdiyi zəhməti müqabilində heç bir təmanna güdməyən müəllim hər bir insanın xatirə yaddaşına çevrilir. “Qarlı gecələr” romanında və başqa əsərlərində Əli müəllimin Həkərinin buzlu sularından, sərt qarlı və sırsıralı dağ aşırımlarından, çovğunlu çöllərdən keçə-keçə Qubadlının Məlikəhmədli, Xıdırlı, Novlu, Gürcülü, Xəndək, Teymur Müsganlı, Əliquluuşağı, Muradxanlı, Dondarlı kənd məktəblərində dərs deməyi necə də heyranlıqla təsvir olunur. Müəllimliyi təkcə dərs deməklə, şagirdlərə bilik aşılamaqla deyil, həm də yaşadığı kəndin, elin-obanın içinə, məişətinə, dərd-sərinə şərik olmağı, özündən yaşlı insanların öyüd-nəsihətlərini, ağıllı məsləhətlərini dinləyib müdriklik dərslərini də mənimsəməyi Əli İldırımoğlu məhz kənddə, müəllimlik elədiyi illərdə öyrənib.\nƏli İldırımoğlunun ən kamil əsəri, fikrimcə, öncə adını çəkdiyim “Mənim rəncbər atam” xatirə-romanıdır. Azərbaycan ədəbiyyatında ATA obrazını yaradan, atadan danışan əsərlər az deyil, amma həqiqət naminə deməliyəm ki, bu əsər təkcə bir atanın deyil, daha çox Azərbaycan atalarının və kişilərinin obrazı ilə ümumiləşən əsərdir. Romanın qəhrəmanı - Əli İldırımoğlunun rəncbər atası milli xarakter səviyyəsində bir obrazdır. “Atamın təhsili yox idi, elə bir məktəb də bitirməmişdi. Elm sahibi deyildi. Sovet hökumətinin ilk dövrlərində kəndimizdə təşkil olunmuş savad kursunda yazı-pozu öyrənmişdi, vəssalam. Rəncbər idi -baltasına, dəhrəsinə, orağına, çəkicinə, kərəntisinə. Belinə, düsərinə söykənən rəncbər.\nElmini, öyüd-nəsihətini heç vaxt məcrasından çıxmayan coşqun çaylardan, büllur çeşmələrdən, vəfalı-səfalı dağlardan, mer-meyvəsi tükənməyən bağlardan, qartal yuvalı yalçın qayalardan, bir dən atanda, on əvəzini qaytaran barlı-bəhrəli torpaqdan götürmüşdü. Qeyrət, zəhmət cığırları ilə yüksəlmişdi - ucadan uca insanlıq, kamillik, halallıq, kişilik zirvəsinə mənim rəncbər atam”. Bunlar bir oğulun atasına böyük məhəbbət ifadə edən gəlişigözəl sözlər deyil, sadəcə, rəncbər atanın ümumiləşmiş obrazıdır - əsər boyu bu obraz Əli İldırımoğlunun həqiqət, düzlük, haqq-ədalət yolunu işıqlandırır. Müəllif İldırım kişinin hər bir hərəkətinin, insanlara münasibətini, əkinçi-biçinçi dünyagörüşünü, torpağa, təbiətə məhəbbətini və əlbəttə, oğlunun xalqa gərəkli bir insan kimi yetişməsində rolunu qətiyyən şişirtmir, yəni göründüyünə heç bir əhvalat uydurmur, İldırım kişi necə varsa, eləcə təsvir edir. Onun oğluna nəsihətlərində xalqın əsrlər boyu formalaşmış və nəsildən-nəsilə keçən ULU YADDAŞ arxetipi əsas rol oynayır. Romanda Atanın Ata, Papağa, Çörəyə halallıq çevrəsindən qiymət verməsi\nƏli İldırımoğlunu kamil bir publisist kimi onun “Közərən sətirlər” sənədli romanında izlədim. Bu, Azərbaycan publisistikasında ən dəyərli əsərlərdən biridir. Heç bir memuar, o cümlədən, xatirə-roman bir insanın sadəcə tərcümeyi-halı olmayıb, o, insanın həm də onun öz dünyasıdır, daha doğrusu, dünyaya, insanlara, yaşadığı cəmiyyətə də bədii dünyasıdır. Və mən bir oxucu kimi Əli İldırımoğlu dünyasını addım-addım izlədikdən sonra onun təsvirlərində heç vaxt görmədiyim Qubadlını gəzdim, Qaçaq Nəbinin, Həcərin, igid Əmrahın, “Kişi Tavat”ın, Sultan bəyin kim olduğunun bir daha fərqinə vardım. O gözəl torpaqdan nəşvü-nüma tapan, o torpağın suyunu, havasını ruhuna hopduran Əli İldırımoğlu bu gün o diyarın belə mərd insanlarıyla fəxr edir. Bu gün torpaqlarımızın iyirmi faizi, o cümlədən, Əli İldırımoğlunun doğulduğu Qubadlı da yad tapdağındadır. Əli müəllim o gözəl diyarı ürəkdən ona görə belə təsvir edir ki, Qubadlının, Laçının, Kəlbəcərin, Zəngilanın işğalından sonra doğulan yeni nəsil öz kökünü, nəslini, atalarının, babalarının torpağını tanısınlar.\nƏli müəllimin həyatının ikinci mərhələsi onun 1952-ci ildən başlayan jurnalistlik fəaliyyəti ilə bağlıdır. Bu mərhələdə də o, torpağını, kəndini, doğulduğu, boya-başa çatdığı elini-obasını unutmayıb. O, rayon qəzetinin redaktoru işləyəndə də, “Kommunist” qəzetinin xüsusi müxbiri kimi Naxçıvanda, Qubada, Qarabağda fəaliyyət göstərəndə də atasından ona miras qalan KÖHNƏ KİŞİ xasiyyətini zərrəcə itirməyib. Sovet dövrünün ən qart, dünyaya meydan oxuduğu dövrdən - 1955-ci ildən ta ki, Azərbaycanda milli azadlıq hərəkatının ən qızğın dövrünə - 1990-cı ilə qədər, tam 35 il öz jurnalistlik missiyasını yerinə yetirib. “Közərən sətirlər”də Əli müəllim bu otuz beş ildə həmişə xalqın içində olub, toy-yas mərasimlərində iştirak edib, şikayətləri dinləyib, haqlı olub haqsızlıq əlində boğulan adamları müdafiə edib, yeri gələndə vəzifəli adamlarla cəng-cidala çıxıb və ən başlıcası odur ki, hər bir hərəkətində ədalətin, haqqın tərəfini saxlayıb. Amma mənim üçün bu kitabda ən dəyərli sətirlər ailə-məişət münasibətləri, əxlaq, milli-mənəvi dəyərlərlə bağlı olan sətirlərdi.\nBir filosofun ailə eybəcərliklərini qəzet səhifələrinə çıxarmaq istəyib, amma son anda eldən-obadan, tanışdan ayıbdı deyə yazıdan vaz keçib. Ortaya ağsaqqal, qarasaqqal düşüb, ailə çəkişməsini yoluna qoyub. “Filosofun biliyinə söz yoxdu, Hegeldən, Feyerbaxdan, Kantdan. Makarenkodan, Marksdan, Engelsdən, Homerdən elə danışırdı ki... adam heyran qalırdı. Lakin adamlığına, insani keyfiyyətlərinə gələndə. Bu alimi-biəməlin ömür-gün yolddaşı ilə rəftarı elə təsəvvür yaradırdı ki, onun hər kəs üçün zəruri olan mərifət, nəzakət, ədəb normalarından, insanlıq əlifbasından belə bixəbərdi”. Amma Əli müəllim xatırladır ki, hərf belə tanımayan, Hegelin, Feyerbaxın, Marksın kim olduğunu bilməyən babam Məşədi Paşa, qocam Gövhər əsl ədəb sahibləriydi. Əli müəllim yazanda ki, babam, qocam elə qayda qoymuşdular ki, evdə böyüyün böyük yeri var idi, kiçiyin kiçik. Babam evin allahı idi. Bəlkə də “Babam evin allahı idi” ifadəsi indiki cavanların bir çoxuna xoş gəlməz, amma bu ifadə Azərbaycan ailəsinin əsrlər boyu yaşatdığı bir ənənə olub. Evin kişisi ailənin pənahı, çörək ağacı, ağsaqqalı olub - Əli müəllim bu fikri söyləyir və keçmişdən, KÖHNƏ KİŞİLƏRin həyat tərzindən söz açır.\nÜçüncü mərhələ onun romanları ilə bağlıdır. Bu romanlar haqqında xeyli yazılar çap olunub, hamısında belə bir həqiqət etiraf olunur ki, Əli İldırımoğlunun romanları müasir nəsrimizdə kənd, torpaq, Vətən sevgisi, böyük həyat təcrübəsi keçmiş bir insanın zəngin ömür yolu haqqında yeni sözdür. Onun romanlarında folklor, eldən gələn adət-ənənə, etnoqrafik detallar, xalqın mənəvi aləmi gur çeşmə kimi axır. Sovet dövrünün insanı kimi deyil, elə o dövrdə yaşayıb quruluşun bütün naqis cəhətlərini yazmaqdan çəkinməyən bir insanın etiraflarıdır bunlar.\nTəkcə etirafları yox, həm də gizlində qalan həqiqətləridir ki, bunları söyləməyin vaxtı gəlib. Əli müəllim erməniliyin mahiyyətini “Daş yağan gün” romanında təsvir edib, elə hadisələrdən, şəxsən üzləşdiyi vaqiələrdən söz açır ki, bunları unuda bilmirsən. Əli müəllim “Zorən jurnalist” və “Həmin adam” romanlarında həyatın gur axını üzə çıxan qəzetçilik, jurnalistlik aləmini canlandırır - bir rayon daxilində baş verən hadisələri, istedadlı və istedadsız yazarların qarşıdurmalarını göz önünə gətirir. O illərdə hər bir rayon qəzeti “güzgü” rolunu, missiyasını yerinə yetirirdimi - bax, həmin romanlarda bu suala cavab tapırıq. “Közərən sətirlər”də Əli İldırımoğlunun “Kommunist”in müxbiri kimi Naxçıvandakı fəaliyyəti təkcə onun fədakar jurnalist həyatını əks etdirmir, həm də o diyarda baş verən ictimai-siyasi hadisələri, müxtəlif xarakterli insanların münaqişələrini də qələmə alır. Əli müəllim bütün romanlarında sadə insanların tərəfindədir, onların zəngin mənəvi aləmini açır. Romanlarında bu sadə insanların - çobanların, kənddə yaşayan adi peşə sahiblərinin siyahısı tutulsa, sayı-hesabı bilinməz.\nNəhayət, Əli İldırımoğlunun əsərlərinin dili və üslubu barədə lap qısaca söz açmaq olar. Geniş təhlilə, şərhə ehtiyac duymuram: onun çox sadə, hər kəsin anlayacağı tərzdə bir üslubu var. Oxucu ilə ünsiyyət tapan yazıçıdır. Yurdun çobanı da, akademiki də onu eyni dərəcədə (əlbəttə, çoban çoban kimi, akademik akademik kimi) anlayır. Azərbaycan ədibləri içərisində yaşı doxsanı keçən neçə nəfər var? Çox az. Əli İldırımoğlu 91 yaşındadır və yenə sapsağlamdır, yenə qələmi əlindədir, yenə yazır-yaradır. Belə bir ömürə ancaq qibtə edirik və sevirik Əli müəllimi!\nKateqoriya : SOSİAL Müəllif : Vaqif YUSİFLİ Baxış sayı 1178 Digər yazılar : Cavid irsinin tədqiqinə möhtəşəm töhfə\n1480 nəfər erməni əsir və girovluğu...\nAlmaniya Televiziyası: Ermənistan ö...\nSerbiyada Xocalı qurbanlarının xati...


Nəqliyyat və rabitə sektorundakı çöküşün səbəbləri – “Heç kim riskli kapital qoyuluşuna getmir” » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n16:39 / 28.09.2021\n"Nəqliyyat və rabitə sektoruna kredit qoyuluşu həcminin azalması biznes aktivliyinin aşağı düşməsindən qaynaqlanır”.\nBu sözləri Sfera.az-a açıqlamasında cari ilin 8 ayında ölkənin nəqliyyat və rabitə sektoruna qoyulan kreditlərin həcmində 21 faizədək azalmanın olması barədə Mərkəzi Bankın məlumatını dəyərləndirərkən, iqtisadçı ekspert Fuad İbrahimov deyib:\n"Pandemiya ilə əlaqədar digər sahələrdə olduğu kimi, nəqliyyat və rabitə sektorunda da biznes aktivliyi müəyyən dərəcədə azalıb. İnsanlarda son dövrlər qənaətçilik paradoksu yaranıb. Qənaətçilik paradoksu yarananda vətəndaş bütün bazar münasibətlərindən kənara çəkilir. Pandemiya ilə bağlı sabaha etibarın itməsi belə vəziyyətə gətirib çıxarıb. Bu halda insanlar öz artıq vəsaitlərini ancaq birinci dərəcəli vacib məsələlərə yönəldir. Belədə heç kim riskli kapital qoyuluşuna getmir”.\nBununla belə, həmsöhbətimiz düşünür ki, ilin sonuna doğru sözügedən sahələrə kredit qoyuluşu üzrə illik balans bərpa olunacaq: "Son bir-iki ayda ölkədə biznes aktivliyi müəyyən dərəcədə artıb. Düşünürəm ki, ilin sonunda doğru illik balans öz yerini tutacaq”.


Avroliqada alqı-satqı iddiası - Azadliq Xeber\nAvroliqada alqı-satqı iddiası\nAvroliqada ŞOK alqı-satqı iddiası\n16.12.2015 / 00:09 xeber –\nUEFA Avropa Liqasında qrup mərhələsində baş tutmuş “Skenderbeu” – “Lokomotiv” matçı haqqında şok iddialar ortaya atılıb. Apasport.az saytının məlumatına görə, bəhs edilən qarşılaşmanın danışılmış olması haqında şübhələr var.\nBelə bir iddia ilə Avropada fəaliyyət göstərən totalizator şirkətlərinin təmsilçiləri tərəfindən qurulan “FederBet” şirkəti çıxış edib. Buna səbəb isə həmin matçın 88 və 90-cı dəqiqələrində vurulan 2 qol olub. Belə ki, oyun davam edərkən 77-ci dəqiqədə görüşün nəticəsinin 2.5 üst variantına Asiya qitəsində pul qoyuluşları birdən-birə artıb.\nBu isə kontorları şübhəyə salıb. Artıq UEFA-ya bu məsələ barəsində araşdırma etməsi üçün müraciət də ünvanlanıb.


® “Rabitəbank” müştəri və əməkdaşların sağlamlığını ən son texnologiya ilə qoruyur - AZƏRTAC – Azərbaycan Dövlət İnformasiya Agentliyi\n“Rabitəbank” koronavirus (COVID-19) pandemiyası səbəbi ilə müştərilərinin və əməkdaşlarının sağlamlıqlarının qorunması istiqamətində növbəti tədbir həyata keçirib.\nBankın 28 may küçəsi, 33 ünvanında yerləşən baş ofisinin girişində yerli istehsal olan “RD Smart” model “Bio-Dezinfeksiya keçidi” sistemi quraşdırılıb. Bu gigiyena qapısı sensorların köməyi ilə avtomatik olaraq püskürmə üsulu ilə çalışır, insanların qapıda 3 saniyə qalması ilə üzlərini, paltarlarını, ayaqqabılarını ani anda dezinfeksiya edir. Dezinfeksiya məhlulu duman buluduna çevrilərək geyimi nəmləndirmədən dərhal bədənə hopur və mövcud mikroorqanizmləri zərərsizləşdirir. İstifadə olunan dezinfeksiya məhlulu insan orqanizmi üçün tam zərərsizdir. Gigiyena qapısında, həmçinin üz tanıma infraqırmızı termometr quraşdırılıb. Süni intellekt texnologiyasına əsaslanan bu termometr bədən hərarətini dəqiq müəyyən edir. “Rabitəbank” “Made in Azerbaijan” brendinin təşviqinə dəstək göstərir və son texnoloji standartlara cavab verən “Bio-Dezinfeksiya keçidi” də yerli istehsaldır.\nBu yeniliklərlə yanaşı, “Rabitəbank” ölkədə pandemiya vəziyyəti mövcud olduğu ilk günlərdən bütün filiallarında və inzibati binalarda davamlı dezinfeksiya işləri həyata keçirir. İnsan səhhəti üçün zərərsiz olan dezinfentantlarla hər həftə bütün filiallar dezinfeksiya edilir və ərazini 10 gün ərzində qorumaq gücünə sahibdir. Dezinfeksiya tədbirlərindən əlavə “Rabitəbank” bütün bankomatlarında mikrob və bakteriyaların əldən-ələ ötürülməsinin qarşısını almaq üçün dezinfeksiya məhlullu dispenserlərin quraşdırılmasına başlayıb. Bankomatların monitorunda istifadədən öncə maska taxmaq və əlləri bu dispenserdən dezinfeksiya etmək haqqında təlimat yerləşdirilib.\n“Rabitəbank” müştərilərini banka gəlmədən ənənəvi əməliyyatları həyata keçirmək üçün “Rabitəbank Mobil” tətbiqinin və “RabitaBot” çatbotundan istifadə etməyə səsləyir. Hesabların idarə edilməsi, pulköçürmələri, ödəmələr, limitlərin təyin edilməsi və bir sıra digər bank əməliyyatlarını “Rabitəbank Mobil” tətbiqi vasitəsilə rahatlıqla həyata keçirmək mümkündür.\n"Rabitəbank", Azərbaycanın 16 regionu və Bakı şəhərində 25 xidmət məntəqəsi və 68 ATM-i, "Rabitabank Mobile" adlı mobil əlavəsi, “İnternet Bankinq” və "RabitaBot" adlı çatbotu, 133 nömrəli Çağrı mərkəzi ilə müştərilərin xidmətindədir.\nAZERTAG.AZ : ® “Rabitəbank” müştəri və əməkdaşların sağlamlığını ən son texnologiya ilə qoruyur\n® “Rabitəbank”dan məcburi köçkün ailəsinə 65 min AZN yardım


Azərbaycan əsilli milyarder Araz Ağalarovun oğlu Emin Ağalarovun Bakıdakı iki şirkəti cərimələnir. Bununla bağlı cərimə protokolunu səlahiyyət sahibi olan Azərbaycan Mərkəzi Bankı tərtib edib Nəsimi Rayon Məhkəməsinə göndərib.\nTİA.AZ banker.az-a istinadən xəbər verir ki, İnzibati Xətalar Məcəlləsinin 430.4-cü maddəsi ilə iki şirkət – “Crocus” Məhdud Məsuliyyətli Cəmiyyəti və “Breeze” Məhdud Məsuliyyətli Cəmiyyəti barəsində protokol tərtib edilib.\n430.4-cü maddə İXM-də valyuta tənzimi qaydaları pozulmasına görədir.\n“Breeze Hotel” MMC (Sea Breeze Hotel) 2010-cu ildə yaradılıb, Bakının Bilgəh qəsəbəsində dəniz kənarında yerləşən turizm kompleksidir. Hotelin qanuni təmsilçisi əsas səhmdarla qohumluq əlaqələri olan Cəmilə Ağalarova Teymur qızıdır. O, həmçinin “Breeze Hotel” MMC ilə eyni ünvan və eyni tarixdə təsis edilən “Crocus Trading” MMC-yə qanuni rəhbərlik edir.


Səyahət sığortası ilə qardaş ölkə Türkiyəyə getmək neçəyə başa gəlir?\nEv Pasha Sigorta Səyahət sığortası ilə qardaş ölkə Türkiyəyə getmək neçəyə başa gəlir?\nSığortalı Azərbaycan xəbər verir ki, səyahət sığortası turistin səyahət etdiyi ölkədə başına gələ biləcək hadisənin maddi və mənəvi zərərini ödənilməsini nəzərdə tutur.\nSəyahət sığortası nələri əhatə edir?\nSığоrtaya vətəndaşın xaricdə səhətində problem yaranarsa, bədbəxt hadisə nəticəsində xəsarət alarsa, dərhal lazımi tibbi müalicə alması və xərclərin ödənilməsi, müqavilədə nəzərdə tutulmuş səfər zamanı ortaya çıxan digər itkilərin əvəzinin tam və ya qismən ödənilməsi daxildir.\nBəs səyahət sığortası neçəyə başa gəlir?\nSığortalıazerbaycan.com-un əməkdaşı qardaş ölkə Türkiyə-yə turizim səfəri ilə bağlı səyahət sığortasının qiymətini öyrənmək üçün “Paşa sığorta” ilə əlaqə saxlayıb.\nŞirkətdən verilən məlumata görə Türkiyəyə noyabr-dekabr aylarında iki aylıq səfər üçün lazım olan səyahət sığortasının qiyməti 140-150 manat arasında dəyişir.\nQeyd edək ki, Səyahət sığortası barədə şəhadətnamə Azərbaycan və səyahət olunan ölkə (və ya ölkələrin) dövlət dilində yazılır.\nƏvvəlki məqalə“Paşa sığorta”-dan yeni aksiya\nNövbəti məqalədəİcbari avtomobil sığortası ilə kasko sığortanın fərqləri nədir?


3-cü turda tək Rauf sevinib - Olimpiya Idman NövləriOlimpiya Idman Növləri\n3-cü turda tək Rauf sevinib\n13 oktyabr 2019 / 12:12 Baxış sayı: 106\nMen adasında “FIDE Grand Swiss 2019”un 3-cü turunun oyunları keçirilib. Allsport.az saytı xəbər verir ki, şahmatçılarımızdan bu partiyalarda ancaq Rauf Məmmədov (2645) qalib gələ bilib. O, qaralarla israilli Ariel Erenberqi (2463) üstələyib.\nVasif Durarbəyli (2617) eyni fiqurlarla ispaniyalı Fransisko Valyexo (2694) ilə heç-heçə edib. Eltac Səfərli (2593) ağlarla ukraynalı Pavel Elcanovla (2663) sülh bağlayıb. Nicat Abbasov (2632) hindistanlı Vişvanatan Anandla (2765) xalı yarıya bölüb.\nRaufla Eltacın 2, Nicatla Vasizin 1,5 xalları var. İddiaçılar turnirinə vəsiqə qazandıracaq bu mücadilənin mükafat fondu 432 min 500 dollardır. 11 turdan ibarət yarış oktyabrın 21-dək davam edəcək.


Himnimizin yenidən aranjiman olunmasına Bəstəkarlar İttifaqı da razılıq verib - modern.az\n21 Dekabr 2018, 14:53 | MƏDƏNİYYƏT\nHimnimizin yenidən aranjiman olunmasına Bəstəkarlar İttifaqı da razılıq verib\nAzərbaycanın Dövlət Himni beynəlxalq səviyyədə yenidən aranjiman olunacaq.\nBunu Milli Məclisdə “Azərbaycan Respublikasının Dövlət Gerbi haqqında” və “Azərbaycan Respublikasının Dövlət Himni haqqında” qanun layihələrinin birinci oxunuşda müzakirəsi zamanı deputat Tahir Kərimli deyib.\nDeputat Modern.az-a daha geniş açıqlamasında qeyd edib ki, Azərbaycan Bəstəkarlar İttifaqının rəhbəri Firəngiz Əlizadə də himnin yeni qaydalarla aranjiman etməyin mümkünlüyünü təsdiqləyib:\n“Mən bu fikri rəsmi mənbədən eşitmişəm. Hesab edirəm ki, himnimizin yenidən aranjiman olunması barədə addım atılması məqsədəuyğundur.\nDiqqətə çatdırmaq istədiyim odur ki, biz hamımız himnimizi sevirik. Azərbaycanın Dövlət Himninin sözləri və musiqisi Konstitusiya qanunu ilə təsdiq olunub. Bu birmənalıdır, dəyişilməsi müzakirə olunmur. Amma himnimizi daha da mükəmməlləşdirmək, əzəmətli səsləndirmək mümkündür. Dağlıq Qarabağı azad etmək istəyən dövlətin himni də əzəmətli, mübariz olmalıdır”.\nAzərbaycan Respublikasının xalq artisti, tanınmış bəstəkar Eldar Mansurov da məsələyə münasibət bildirib. O, Modern.az-a açıqlamasında qeyd edib ki, hər bir musiqini, o cümlədən himni yenidən aranjıman etmək mümkündür:\n“Sadəcə ölçüb-biçmək lazımdır ki, bunu cəmiyyət, insanlar necə qarşılayacaq?! Ümumiyyətlə, himnimizin yenidən aranjıman olunması nə dərəcədə lazımdır? Bu aranjıman nə verəcək? Hər halda mütəxəssislər, musiqiçilər, peşəkar bəstəkarlar bu məsələni müzakirə edərək, fikirlərini bildirməlidirlər”.


HBYS Xəstəxana Məlumatlarının İdarəetmə Sistemi\nHər Yerdə İstifadə Et\nLaboratoriya Məlumat İdarə Sistemi\nPACS (Şekil Arxivi ve Kommunikasiya Sistemleri)\nH2H XƏSTƏXANALAR ARASI BAĞLANTI\nXəstəxana Məlumat İdarəetmə Sistemi\nQalaXMIS (HBYS Xəstəxana Məlumatlarının İdarəetmə Sistemi), Səhiyyə müəssisələrinin bütün qaynaqlarının (zaman, insan gücü, mal, maliyyə) təsirli bir şəkildə istifadə edilməsinə imkan verir. Gəlir / xərclərinin səhvsiz izlənilməsinə, qaynaqların məhsuldar olaraq istifadə edilməsi, qaçaqları qarşısının alınması, məlumatların sürətli / təhlükəsiz bir mühitdə qiymətləndirərək müasir bir quruluşa qovuşdurar. QalaXMIS (Xəstəxana Məlumatlarının İdarəetmə Sistemi), Sağlamlıq təsislərində bütün vahidlər arasında uyğun iş mühitinin təmin edilməsi məqsədiylə dizaynından istehsalına qədər, bütün hüquqlar firmamıza aid olan bir proqram olaraq inkişaf etdirilmişdir.\nQalaXMIS (Xəstəxana Məlumatlarının İdarəetmə Sistemi), edilən əməliyyatların tibbi cihazlarla inteqrasiyasını, bütün bölmələrdəki qeydlərinin tutulabilmesine və təşkilat içi sənəd hərəkətlərinin rəhbərliyini təmin edən bir tam professional sistemidir. Hədəfi, səhiyyə müəssisələrinin HBYS (Dövlət, Özəl, Universitet və Xüsusi Xəstəxanalara, dispanser, Sağlamlıq Müdürlükleri və Dönər Sərmayə Saymanlıkları) öz bünyələrində və bağlı vahidlərində inteqrasiya olaraq çalışaraq bütün işləyişini tam bir otomasyona çevirmək, ətraf təşkilatlarla ünsiyyətlərini təşkil kompleks əməliyyatlarını asanlaşdırmaqdır.\nHBYS Hastane Bilgi Yönetim Sistemleri\nXəstələrin/xəstə yaxınlarının və ziyarətçilərin məsləhətləşmə məqsədi ilə soruşa biləcəkləri bütün suallara cavab verəcək bir quruluşda hazırlanan proqram,həkim/personal və təşkilat/quruluş haqqındakı məlumatı…\nBütün poliklinika əməliyyatları və detallı sorğulamalar edilir. Xəstəyə aid fərdi məlumatların sorğulanması (Ad, Soyad, Doğum yeri/Tarixi, Qan Qrupu, Cinsiyyət vs), əvvəlki əməliyyatların və nəticələndirərinin sorğulanması …\nYatan Xəstə Nəzarət Modulu\nYatış üçün göndərilmiş xəstələrin yatış/çıxış əməliyyatları avtomatik olaraq edilir.\nPoliklinika, təcili xidmət, doğum salonu və bütün xidmətlərə bağlı qəbul əməliyyatları reallaşdırılır…\nKassalardaki hərəkətlər sıramatik ya da monitor tətbiqləriylə izlənilə bilir.Kassa istifadəçilərinin (hər bir kassa əsasında) kassa nömrəsi kassa önlərinə mövqeləndirilmiş monitorlarda ya da sıramatiklerde göstəriyir…\nƏczaxana Modulu, DTS (Dərman Təqib Sistemi) ilə inteqrə işləyerek, karekod olaraq adlandırılan yüksək miqdarda məlumat tuta bilən 2D ölçülü barkodlar ilə dərmanlayarın izlenebilirliğini…\nMaliyyə Nazirliyin tərəfindən təyin olunmuş Tək Nizam Mühasiblik Təqibi edilir. Müxtəsər, ƏDV, damğa vergisi…\nFakturalar, Medula veb xidmətləriylə izlənilir.Medula veb xidmətləriylə, təsdiqlənən/ təsdiqlənməyən, gözləyən, təhsil alılan, təhsildə olan, saldosu qalan vs fakturalar…\nİdarə təşkilatı ilə personalın idarəsini təmin edir.İdarə təşkilatı ilə bütün təşkilat personalının idarə altında tutulmasını təmin edən proqram, Məmur, Müqaviləli İşçi…\nQan Mərkəzi Modulu\nAnbarda olan qan və qan məhsulları ehtiyata edilə bilir, ehtiyata keçmişi təqib edilə bilir, ehtiyata olan qan və qan məhsullarının çıxışı (Tarix/Saat vs) edilə…\nPDA və Həb PC lər ilə istəklər mobil olaraq edilir.Həkimlər və tibb bacıları, əməliyyata ya da doğuma girmədən əvvəl Barkod ya da RFID oxuculu…\nAnbar Təqib Modulu\nGerçək zamanlı (onluna) anbar təqibi üçün mobil tətbiqləri dəstəkləyir Anbar ya da sərf vəsait giriş/çıxışı üçün RFID texnologiyasından istifadə edilir…\nAğız Müayinəsi, Tədqiq Nəticələri, Müalicələr, Tanılar, Yazılan Dərmanlayar vs elektronik mühitdə qeyd edilə bilir. Xəstənin Xüsusi Sağlamlıq məlumatları…\nXəstə başına gəlir və xərc təqibləri edilə bilir. Sağlamlıq təşkilat və quruluşlarında reallaşan bütün xidmət, dərman və vəsait çıxışları; təşkilat, xəstə, həkim….\nRasyon tərifləri yaradıla bilir.\nÇox variantlı sorğu meyarlarına görə köhnə rasyon kartı sorğulana…\nMaliyyə Nazirliyi tərəfindən tutulması istənən dəftərlərə aid qeydlər sistemdə saxlana bilir; Hesab Planı, Gündəlik Muzd Çeki, Saymağınlıq Əməliyyat Çeki…\nTender və Satınalma əməliyyatları tümleşik bir quruluşda reallaşdırılır. Sağlamlıq təşkilat/quruluşlarının dərman, tibbi vəsait və sərf vəsaitlərinin…\nSağlamlıq təşkilat/quruluşlarındakı tibbi məhsullar, cihazlar, əkibməyinlər və dərmanlayar etiketlənilərək sistemə təyin olunur. Avtomatik tanıma/Məlumat…\nXəstənin xidmətə qəbulu ilə əlaqədar bütün qeydlər tutula bilir, istənildiyində asanlıqla çatıla bilir…\nDaha Ətraflı Bizimlə Əlaqə Saxlayın\nƏtraflı informasiya alamq üçün zəhmət olmasa satış meneceri ilə görüşün.


Xutor Rəsulzadə qəs 2 otaq , Binəqədi rayonu Həyət evi kirayesi\nElanlar ▸ Daşınmaz Əmlak ▸ Həyət evi / Villa ▸ xutor\nXutor Rəsulzadə qəs 2 otaq , Binəqədi rayonu\nElan nömrəsi: 489227\nOtaq yoldaşı xanım axtarılır.Əcəmi metrosuna piyada 8 deqiqelik məsafədə 2 otaqlı həyət evi Kirayə verilir. Varovski deyilən yerdədi.3 qız yaşayır.1 işləyən vəya tələbə ağıllı tərbiyəli və təmizkar subay otaq yoldaşı xanım lazımdı.Xanımın yaşı 35dən yuxarı olmasın.1 nefer 90 azndi kamunal daxildi.evdə hər şərait var.ev xutorda varovskiyə və qoşa zapravkaya yaxındı .həyət evidi.internet,kondinsioner,soyuducu internetli televizor,istilik sistemi ,paltaryuyanda var.ev əşyalıdı.yalnız xanımlar müraciət etsin .ailəli xanıma və ya bəyə verilmir.\nheyet evleri bineqedi rayon xutor qes\nQiyməti 90 Azn / Ay\nÜnvan: Xutor Rəsulzadə qəs\nStansiya Goredil, 3 otaq , Abşeron rayonu\nSalyan yolu, 1 otaq , Səbail rayonu\nBadamdar qəs. 1-ci massiv. 6, 5 otaq , Səbail rayonu\nƏncirlik massivi, 5 otaq , Xəzər rayonu\nev alqi satqisi ev elanlari ev alqi satqisi hazirliq kurslari kondisoner temiri elan yerlesdirmek lalafon. evler qedim esyalar tecili ucuz satilan evler 2021 kombi ustasi kondisioner ustasi kurslar heyet evi villa sabuncu rayonu bakixanov qesebesi sabuncu rayonu komsomol dairesinde ucuz evler sabuncuda en ucuz evler 70 azn vaz2107 tezbazar.az


Qeyri-adi hədiyyələrlə öz işçilərini mükafatlandıran şirkətlər » HR Azərbaycan - Azərbaycanın ilk HR portalı\nQeyri-adi hədiyyələrlə öz işçilərini mükafatlandıran şirkətlər\n01 oktyabr, 2018 0 260\nXarici şirkətlər öz işçi heyətini mükafatlandırmaq üçün maaşlarını qaldırmaqdan əlavə onlara xüsusi hədiyyələr də verirlər. Bu mükafatlara müxtəlif güzəşt və istirahətlər daxildir. Bu məqaləmizdə sizi belə mükafatlarla işçilərini sevindirən şirkətlər haqda məlumat verəcəyik.\nVirciniya ştatındakı M2 Strategy şirkəti seçilən işçilərinə xüsusi belə mükafatlar təşkil edir. Bu mükafatlara pulsuz hüquqi yardım, uşaqlarına dayə, 7/24 xidmət göstərən idman zalına hədiyyə kuponu daxildir.\nCənubi Dekota ştatında yerləşən HireVue şirkəti öz işçilərinə qeyri-adi hədiyyə edir. Şirkət onlara TED talk stilində şam yeməyi və ofisin gözəl mənzərəsi olan ofisində şənlik təşkil edir.\nHibrid maşınlarına endirimlər. Konsultasiya şirkəti olan Enterprise Knowledge fitnes klublara abunəlik kartı verməklə bərabər, hibrid maşın almaq istəyənlərə 3000 dollara qədər pul mükafatı da verir.\nJane.com dekor şirkəti də bu baxımdan işçilərini qiymətləndirən kampaniyalardan hesab oluna bilər. Şirkət yaxşı işçilərinə qış kurort zonalarına bilet hədiyyə edir.\nDallasda yerləşən Embank şirkətinin maraqlı strategiyası var. Beləki, şirkət onun üçün 1 ildir çalışmaqda olan işçilərinə yeni iPhone telefonu hədiyyə edir.\nUşağı olan valideynlərin isə Outreach şirkətində bəxti gətirib. Burada çalışan uşaqlı valideynlər günün yarısını evdən çalışa bilərlər. Bundan əlavə şirkət gecə növbəsi üçün uşaqların baxıcı xərclərini ödəyir və həftədə iki dəfə yemək çatdırılması xidmətini həyata keçirir.\nInfinte Energy şirkəti Atlantdakı sahə, teatr və forumları icarəyə götürüb. Buna görə də şirkətin işçiləri Castin Timberleyk, U2 və Kerri Andervud kimi məşhurların konsertlərini pulsuz iştirak edə bilərlər.\nUçmağı öyrənmək istəyirsinizsə, onda San-Fransiskodakı pMD şirkəti tam sizlikdir. Şirkət seçilən işçilərini belə kurslara göndərir.\nLob.com da öz işçilərini sevən və dəyərləndirən şirkətlərdəndir. Şirkət bir il onlarla işləyən əməkdaşlara dünyanın istənilən bir yerinə pulsuz bilet verir. Üçüncü il çalışırsınızsa, onda hədiyyəniz restoranda nahar olacaq.\nBuffer şirkəti isə öz yeni əməkdaşlarına hədiyyə olaraq Kindle və limitsiz elektron kitab hədiyyə edir.\nƏməkdaşlarının məzuniyyətə getməsi üçün pul ödəyən şirkətlər


Qorxunc Afrika vəbası dünyanı təşvişə salıb - ölkəmiz üçün təhlükə\n08.10.2019 - 09:43 | Xəbər 3702 dəfə oxunub\nMilyonlarla donuz məhv edilib; Azərbaycan öz ərazisini öldürücü virusdan necə qoruyur - rəsmi tələblər\nAfrika, Avropa və Asiyada donuzlar arasında yayılmış Afrika vəbası xəstəliyi getdikcə əhatə dairəsini genişləndirir. 2017-ci ildən yeni yayılma mərhələsinə qədəm qoyan virus artıq onlarla ölkədə yüz milyonlarla baş donuzun məhv edilməsinə gətirib çıxarıb.\nXəstəlik insan üçün təhlükə yaradırmı?\nDonuzlar arasında yayılan Afrika vəbası çox ağır keçən viruslu xəstəlikdir. Törədicisi Asfivirus adlı virusdur. İnkubasiya dövrü 2-15 gün təşkil edir. Əsas əlamətləri kəskin hərarət, heyvanın ağzından, burnundan və gözlərindən iltihablı möhtəviyyatın yayılması, sonrakı mərhələdə daxili orqanların kəskin zədələnməsidir ki, bunun da nəticəsində heyvan tələf olur. Xəstəlik ilk dəfə vəhşi donuzlarda qeydə alınıb, daha sonra ev donuzlarına keçib. Virusa yoluxma ilk dəfə 1903-cü ildə Cənubi Afrikada vəhşi donuzlarda qeydə alınıb. Daha sonra ev donuzlarına, bütün Afrikaya, 20-ci əsrin ortalarında isə Avropaya qədər yayılıb. Rusiya, Gürcüstan və Ermənistan ərazisində ilk dəfə 2007-ci ildə qeydə alınıb.\nVirusun sanitariya baxımından əlverişli olmayan yayılma arealında aşkarlanma tezliyi Afrikada hər 2-4 ildən, Avropada hər 5-6 ildən birdir. Yayıcısı xəstə donuzlar, həmçinin onlarla təmasda olan insanlar, həşəratlar, quşlar və digər heyvanlardır.\nVirus turş, isti və soyuq mühitə çox davamlıdır. Onu məhv etməyin yeganə yolu yüksək temperaturda termik emaldır. Yüksək mutasiya qabiliyyətinə malik olduğu üçün indiyədək ona qarşı vaksin hazırlanmayıb. Belə ki, geniş yayılmış bir növünə qarşı vaksin hazırlanıb başa çatanacan bir neçə yeni növü meydana çıxır.\nDuzlanmış, hisə verilmiş ətdə virus bir neçə həftə, hətta bir neçə ay salamat qala bilir. Nəcisdə bu müddət 160 sutka, sidikdə 60 gün, mənbədə 180 gün, kərpic və ağacda 120-180 gün, sadə ətdə 5-6 ay, sümük iliyində 6-7 ay təşkil edir.\nƏksər sanitar-epidemioloqlar bu fikirdədilər ki, Afrika vəbası insan üçün təhlükəsizdir. Hətta yoluxmuş ətlə qidalansa belə, bu, insan həyatına təhlükə yaratmır. Yeganə neqativ təsir daşıyıcı olan insanın virusu donuzlara ötürə bilməsidir. Lakin son illərdə bu rəyi sarsıdan bir sıra araşdırmalar aparılıb. Bir sıra alimlər bildirirlər ki, donuzlarda immun sistemini tamamilə məhv edən virusun insan orqanizminə heç bir zərər vurmaması inandırıcı deyil. Bildirilir ki, heç vaxt bu virusun insanın immun sisteminə təsirləri araşdırılmayıb. Buna görə də onun zərərsizliyi barədə danışmaq mümkün deyil.\nBundan əlavə, virusun əsas yayılma ərazisi olan tropik ölkələrdə çox tez-tez müxtəlif qızdırma xəstəlikləri tüğyan edir. 40 faiz hallarda qızdırmanın törədicisini tapmaq mümkün olmur. Nikaraquada apar1ılan bir araşdırma zamanı qızdırmanın törədiciləri arasında Afrika vəbası virusu da aşkarlanıb. Bu isə sürətlə mutasiyaya uğrayan virusun insan orqanizmi üçün heç də tam təhlükəsiz olmadığını göstərir. Bir sıra alimlər hesab edirlər ki, çox az öyrənilmiş olan Afrika vəbasının insana digər zərərləri də var və gələcək araşdırmalar onları üzə çıxaracaq.\nXəstəliyin vurduğu zərər on milyardlarla ölçülür\nAfrika vəbasının iqtisadi zərəri məhv edilən heyvan sayı, aşkarlanmış ocaqlarda aparılan təmizləmə işlərinə çəkilən xərclərlə hesablanır. Məsələn, son 10 ildə Rusiyada 500-dən yuxarı yoluxma halı rəsmən qeydə alınıb ki, bunlardan da ölkəyə 35 milyard rubldan yuxarı zərər dəyib.\nSon olaraq Cənubi Koreyada, Bolqarıstanda, Macarıstanda, Latviyada, Rumıniyada, Ukraynada, Çində, Yaponiyada, Rusiyada, Moldovada və Filippində yeni yoluxma halları qeydə alınıb.\nBMT Kənd Təsərrüfatı və Ərzaq Təşkilatı olan FAO-nun məlumatına görə, 2018-ci ildə dünyada iribuynuzlu mal ətinin istehsalı 2,1 faiz, quş əti 1,3 faiz artıb. Qoyun-keçi və donuz əti istehsalı əvvəlki ildə olduğu kimi, 0,6 faiz çoxalıb.\nHesabata görə, ötən il ət istehsalında artım əsasən ABŞ, Avropa Birliyi və Rusiyanın hesabına artıb. Dünya ət istehsalında əsas söz sahiblərindən biri olan Braziliyada istehsal artmayıb, Çində isə azalıb. Çində ət istehsalının kəskin azalmasının əsas səbəbi ötən ilin ortalarından etibarən donuzlar arasında Afrika vəbası xəstəliyinin yayılmasıdır. Bu xəstəlik üzündən ötən ildən indiyədək Asiyada 5 milyon baş donuz məhv edilib. Çin ümumi donuz sayının 25-30 faizindən məhrum olub. Ümumi ət istehlakının dörddə üçü donuz əti olan Vyetnamda 3 milyon baş heyvan məhv edilib. Hazırda xəstəlik Asiyada Kamboca, Çin, Şimali Koreya, Laos, Monqolustan və Vyetnamda yayılıb.\nBu il isə xəstəlik sürətlə Avropada yayılmaqdadır. Artıq Şərqi Avropa ölkələrinin əksəriyyətində xəstəliyə yoluxma halları qeydə alınıb. Yeri gəlmişkən, donuz ətindən hazırlanmış məmulatları idxal etdiyimiz Rusiya və Ukrayna da Afrika çumasının geniş yayıldığı ölkələr arasındadır.\nBMT Ərzaq Təşkilatının (FAO) hesablamalarına görə, bu ilin sonuna dünyada donuz əti istehsalı 5 faiz azalacaq. Yaxın on ildə inkişaf etməkdə olan ölkələrdə tələbatın azalması ilə istehsalın daha da aşağı düşməsi gözlənilir.\nDonuz ətinin ən çox istehlak edildiyi Asiya ölkələrində, xüsusilə də Çində Afrika vəbası üzündən istehsalı artırmaq mümkün olmayacaq. Nəticədə, donuz ətinin idxalı artacaq. Məsələn, hesabata görə, Çin 2020-ci ildə donuz əti idxalını 2018-ci ildəkindən 75 faiz artıraraq 2,1 milyon tona çatdıracaq.\nABŞ Kənd Təsərrüfatı Nazirliyinin məlumatına görə, Çində fermerlər 150-200 milyon baş donuzu məhv etməyə məcbur olublar. Bu, ümumi donuz sayının 25-30 faizi deməkdir. Buna görə də Çinin bu ilin sonunadək donuz əti idxalının 41 faiz, ümumilikdə dünyada bu ətin idxalının isə 8 faiz artacağı gözlənilir.\nAzərbaycanda vəziyyət necədir?\nAzərbaycan müsəlman ölkəsi olduğu üçün donuz ətinin istehlakı aşağı səviyyədədir. Donuzun əti və piyindən kolbasa-sosiska və digər məhsulların istehsalında geniş istifadə olunur. Dövlət Statistika Komitəsinin açıqladığı ərzaq balansından aydın olur ki, Azərbaycanda illik donuz əti istehlakı 2018-ci ildə 8 912 ton olub. Bunun cəmi 483 tonu Azərbaycanda istehsal edilib, qalanı xaricdən alınıb. Maraqlıdır ki, donuz ətindən istifadə son illərdə sürətlə artır.\nBelə ki, əgər 2015-ci ildə ölkədə cəmi 4 min 135 ton bu ət istehlak olunubsa, 2018-də bu rəqəm, qeyd etdiyimiz kimi, 8 912 tona çatıb - artım iki dəfədən də çoxdur. Bu artımın əsasən ölkəyə xarici turistlərin gəlişi ilə bağlı olduğu bildirilir. Rəsmi statistika da bu versiyanın doğruluğundan xəbər verir. Belə ki, 2015-ci ildə istehlak olunmuş donuz ətinin 4 min 29 tonu ərzaq məhsulu kimi, ondan 709 tonu ərza məhsullarının istehsalında istifadə olunmuşdusa, 2018-ci ildə bu rəqəmlər müvafiq olaraq 8 660 və 1539 tona çatıb.\nSevindirici haldır ki, Azərbaycan donuz əti və piyini Afrika vəbasının geniş yayılmadığı, yaxud heç yayılmadığı ölkələrdən idxal edir. Belə ki, rəsmi statistikaya əsasən, 2019-cu ilin 6 ayında ölkəmizə müxtəlif formalarda 795 tona yaxın donuz əti, 1677 ton əridilməmiş və ya başqa üsulla hasil edilməmiş, təzə, dondurulmuş, duzlu, qurudulmuş və ya hisə verilmiş yavan ətdən ayrılmış donuz piyi və ev quşunun piyi idxal olunub. Donuz ətinin böyük hissəsi - 541 tonu Braziliyadan, İspaniyadan - 64 ton, Kanadadan - 54 ton, ABŞ-dan 25 ton və sair idxal olunub. Donuz piyi isə əsasən İspaniya - 321 ton, Belçika 216,5 ton, Danimarka - 195 ton və sair alınıb.\nLakin donuz ətindən hazırlanan məmulatların, xüsusilə kolbasa və sosiskaların idxalında üstünlük Rusiya, Ukrayna və Belarus kimi ölkələrdədir. Bu ölkələrdən Rusiya Afrika vəbasının geniş yayıldığı areala, Ukrayna qismən geniş yayıldığı areala daxildir. Belarusun ərazisində isə bu virusa yoluxmaya dair cəmi 1 fakt qeydə alınıb.\nAmma məsələn, Braziliyada 2017-ci ildə virusun yayılması halları baş vermişdi. Lakin 2018-ci ildə belə hal qeydə alınmayıb.\nDonuz ətini, piyini, eləcə də onlardan hazırlanmış məmulatları idxal edən Azərbaycanda idxal proseslərinə ciddi nəzarətin qurulması vacibdir. Rəsmi qurumlar bildirirlər ki, Ümumdünya Sağlamlıq Təşkilatı mütəmadi olaraq, ölkələrdə heyvanlar arasındakı sağlamlıq vəziyyəti ilə bağlı məlumatları ölkəmizə təqdim edir. Eyni zamanda hökumətlərarası müqavilələrə əsasən də bununla bağlı məlumatlar bir ölkədən digərinə ötürülür. Bu məlumatlara əsasən, Azərbaycan xəstəliyin qeydə alındığı və risk zonasına aid olan ərazilərdən ətin idxalına icazə vermir.\nAzərbaycanda donuzçuluq təsərrüfatları əsasən Zaqatala, Qəbələ rayonlarında, Bakıətrafı ərazilərdə və s. yerlərdədir. Onların ümumi sayı təxminən 40-a çatır. Azərbaycanda donuzlar arasında Afrika vəbası 2008-ci ildə Qəbələnin Nic qəsəbəsində aşkarlanmışdı. Həmin vaxt xəstəliyin yayılmasının qarşısını almaq üçün ciddi tədbirlər görülüb və 3 il müddətinə karantin elan edilib. Bundan sonra isə donuzların yalnız qapalı şəraitdə saxlanılmasına icazə verilib.\n2018-ci ilin mayında Azərbaycan Qida Təhlükəsizliyi Agentliyi ölkəyə idxal edilən ət və ət məhsullarına dair baytarlıq tələblərini müəyyənləşdirən qərar qəbul edib. Həmin tələblərə əsasən Azərbaycana idxal edilən ət və ət məhsulları heyvan xəstəliklərindən rəsmi olaraq azad təsərrüfatlarda və inzibatı ərazilərdə saxlanılmış, sağlam heyvanların kəsimindən əldə olunmalıdır. Bu zaman bütün növ heyvan ətləri son 3 ildə Afrika taunu aşkarlanmayan ərazilərdə və təsərrüfatlardan əldə olunmalıdır. Bu tələblərin icrasına agentliyin özü nəzarət edir. Qurumun rəhbəri Qoşqar Təhməzli mətbuata açıqlamasında bildirib ki, Azərbaycanda ət və süd məhsullarının istehsalı və idxalı üzərində qida təhlükəsizliyi nəzarəti sistemi gücləndiriləcək. O qeyd edib ki, hazırda agentlik beynəlxalq standartlara uyğun olaraq nəzarət mexanizmlərinin hazırlanması ilə məşğuldur: “Yüksək riskli məhsullar üzərində dövlət nəzarəti həm ölkədə istehsal olunan, həm də idxal edilən bütün növ məhsullara şamil olunacaq”.


Əsəd ordusu İdlibə irəliləyir: Akardan Şoyquya kritik zəng\nSuriya ordusunun İdlibdə təhlükəsizlik bölgəsi istiqamətinə irəliləyişini davam etdirməsi növbəti dəfə Türkiyə və Rusiya arasında müzakirə edilib.\nAxar.az xəbər verir ki, dövlət başçıları Rəcəb Tayyib Ərdoğan və Vladimir Putinin telefon söhbətindən sonra bu çərçivədə Türkiyənin Müdafiə naziri Hulusi Akarla rusiyalı həmkarı Sergey Şoyqu arasında telefon danışığı baş tutub.\nTelefon danışığı zamanı Suriyanın İdlib bölgəsində baş verənlər və gərginliyin azaldılması üçün atılacaq addımlar müzakirə edilib.\nQeyd edək ki, Suriya ordusu İdlibdə təhlükəsizlik bölgəsi istiqamətinə irəliləyişini davam etdirir. İdlib razılaşmasına baxmayaraq, Suriya ordusu Rusiyanın dəstəyi ilə mövqeyini daha da genişləndirir.\nTürkiyə tərəfi isə sözügedən irəliləyişin regionda itkilərə səbəb olduğunu, bölgə xalqlarının həyat şəraitini çətinləşdirdiyini, həmçinin müşahidə məntəqələrinin təhlükəsizliyi üçün də risk yaratdığını açıqlayıb.\n2019.05.14 / 14:16


Türk insanının gözündə Elçibəy » davam.az - BÜTÖV AZƏRBAYCAN ADINA!\nQanlı Yanvar faciəsi İtaliya mətbuatında geniş işıqlandırılıb\nYaponiyalı 86 yaşlı alpinist Akonkaqua zirvəsinə qalxmağı dayandırıb\nTürk insanının gözündə Elçibəy\n12.06.2018 [11:40] - Xəbərlər, DAVAMın yazıları\nƏminəm ki, Əbülfəz Elçibəyin 80 illik yubileyi ilə bağlı müsabiqəyə çoxları qoşulacaq, onun haqqında müsbət fikir yazanlar çox olacaq. Hətta bir zamanlar Bəyə daş atanlar, barəsində hədyan yağdıranlar belə, olacaq onların arasında.\nÇünki o zaman haqqa atdıqları daş öz başlarını yarıb deyə indi Elçibəyin yolunun haqq yolu olduğunu dərk ediblər. Və ya bir zamanlar əyri yolla çapdıqları “at”larından yıxılaraq, düzdə qalıblar deyə Elçibəyin yolunun düz olduğunu anlayıblar. Olsun, buna bir sözüm yox, əksinə Elçibəy yolunu anladıqları, haqqa gəldikləri üçün şadam.\nAncaq bu gün daha çox şadam ki, mən Elçibəyin qədrini sonradan bilənlərdən, onun müqəddəs haqq yolunda olduğunu düzdə qalandan sonra dərk edənlərdən, haqqa daş atdığını başı daşa dəyəndən sonra anlayanlardan deyiləm. Çox xoşbəxtəm ki, Elçibəylə eyni davanın, eyni yolun yolçusu olan, eyni dəyər uğrunda mücadilə aparan, onunla əqidədaş, könüldaş, yoldaş olan bir kişinin qızı olmuşam. Mutluyam ki, o kişinin sayəsində Elçibəy davasının müqəddəs yol olduğunu dərk edərək böyümüşəm. Lazım gəldiyində o yola baş qoymağın vacib olduğunu anlamışam. Xəmirim Elçibəy sevgisi ilə yoğrulub, damarımda axan qan Əbülfəz Elçibəy sevgisi ilə vəcdə gəlib. Necə ki, Elçibəy Atatürk əsgəriydi, eləcə də mən Elçibəy əsgəri kimi yetişdirilmişəm.\nHər gün qrup yoldaşım Lalə ilə AzTV-dən təcrübədən çıxıb üz tutardıq Fəxri Xiyabana. Saatlarla Bəyin məqamında dərdləşərdik…\nAmma bu gün çox təəssüf içindəyəm. Elçibəy sağ ikən onun varlığının bu xalq üçün necə böyük xoşbəxtlik olduğunun fərqindəydim. Ancaq bu gün Bəyin yoxluğunun bu xalq üçün necə böyük itki olduğunun təəssüfünü yaşayıram. Çünki hələ uşaq ikən Elçibəylə bağlı formalaşmış arzularım ancaq xəyallarımda ilişib qaldı, heç biri gerçək olmadı. Bütöv Azərbaycanı, Böyük Turanı qurmağa müvəffəq olmuş Əbülfəz Elçibəylə həmsöhbət olmaq, onunla üz-üzə oturub Turan mücadiləsində yaşadıqlarını dinləməyə müvəffəq ola bilmədim. Qərara gəldim ki, müsabiqə bəhanəsi ilə həmin arzularımın təsəllisi olaraq Əbülfəz Elçibəyi Türk coğrafiyası insanlarının gözü ilə təqdim edim. “Türkün tarixini qəlbində Türklük ruhu daşıyan Türk yazmalıdır” deyən Elçibəyi. Turan coğrafiyasının fəxarət ünvanını.\n62 illik həyatı ilə Türkün tarixini həm bir siyasi-ideoloji lider, dövlət başçısı kimi yaradan, həm də tarixçi, elm adamı kimi yazan Elçibəy Türklüyün gələcəyinin parlaq olacağını söyləyir və tarixin inkişaf qanununa əsaslanaraq göstərirdi ki: “Türk yenidən gücünü toplamaqdadır. O, yeni bir kimliklə yenidən doğulacaqdır. Yeni Türk kimliyinin 500 il öncəki Türk kimliyindən fərqi çox böyük olacaqdır. Türkün sözü olmadan dünya öz başına yaşayıb durmayacaq, dünya Türksüz davrana bilməyəcək, Türkün sözü ilə hesablaşacaqdır. Bax, onda yeni Turan məfkurəsi meydana çıxacaq”.\nTürkmən Elindən: “Elçibəy Atatürkün cümhuriyyət ülküsündən yola çıxmışdı”\nBu gün Türk aydınları isə Elçibəyi belə təqdim edir:\nİraq – Türkmən Eli, Kərkük Mədəniyyət Dərnəyinin sədri Dr. Şəmsəddin Küzeci Əbülfəz Elçibəyi həyatını millətinin aydın sabahına həsr etmiş Atatürkün davamçısı kimi qiymətləndirir:\n“Elçibəy Türk dünyası liderləri arasında Türklük davasına könül vermiş, Azərbaycanın inkişafı üçün mübarizə aparan bir lider idi. Quzey Kıbrısda Rauf Denktaş, Krımda Mustafa Cemil Kırımoğlu, Türkiyədə Alparslan Türkeş, Qərbi Frakiyada Sadiq Əhməd, Şərqi Türküstanda İsa Yusuf Alptekin, Kərkükdə Necet Koçaq kimi milli şüuru prinsip hesab edən Elçibəy həyatını millətinin bakasına həsr etmiş və bu mübarizə yolundan heç vaxt geri dönməmişdir. Milli Qurtuluş Mübarizəsi və Türkiyə Cümhuriyyətinin quruluş prosesini ətraflı şəkildə araşdırmış və bu, onun Atatürkə duyduğu heyranlığı daha da artırmışdır”.\nŞəmsəddin Küzeci Əbülfəz Elçibəyin Azərbaycan-Türkiyə münasibətlərindəki müstəsna xidmətlərini də yada salır: “Bu gün Azərbaycan ilə Türkiyə arasındakı əlaqələrin əsasını Elçibəy atmışdır. Atatürk Türkiyə Cümhuriyyətini qurduğu zaman bəziləri onun bu Cümhuriyyəti ayaqda tuta bilməyəcəyini düşündü. Amma Atatürk bütün dünyaya göstərdi ki, Türk Milləti cümhuriyyət rejimi də qura və bu rejimdə yaşaya bilər. Məhz Elçibəy bu fikirlərlə yola çıxaraq Azərbaycanın Türkiyə kimi böyük bir dövlət olmasına səy göstərmişdir. Bu gün “Bir Millət İki Dövlət” şüarı Türkiyə ilə Azərbaycan arasında Turanın gələcəyinin ilk addımlarının siqnalını verir. Bu gün iki dövlət, yeddi dövlət sabah, o biri gün 27 dövlət, əlbəttə ki, olacaqdır”.\nO, Elçibəyin xatirəsinə bütün Azərbaycan xalqını, Türk dünyasını, Turan ellərini Kərkük-Türkməneli Türkləri adından salamlayır və fikrini belə bitirir: “Turana doğru yolumuz açıq olsun. Bir olaq, İri olaq, diri olaq”.\nQuzey Kıbrısdan: “Elçibəy üfüqlərin ötəsində bir lider olaraq qəlbimizdə daim yaşayacaq”\nQuzey Kıbrıs Türk Cümhuriyyəti, Türk Birliyi Dayanışma Dərnəyinin rəhbəri Güvən Arıklı isə Elçibəyi üfüqlərin ötəsində bir Türklük simvolu kimi dəyərləndirir: “Əbülfəz Elçibəy elə bir şəxsiyyət idi ki, həyatımızın hər anında onu xatırlayırıq. Türk Dünyasında bu günə qədər olan liderlərimiz haqqında hər zaman müxtəlif fikirlər olub. Demək olar ki, xarici imperialist dövlətlərin də təsiri ilə biz türk insanı yaşadığımız coğrafi məkan və zamandan asılı olaraq o liderlərimizi müxtəlif formada analiz etmiş, müxtəlif obyektiv və subyektiv fikirlər səsləndirmişik. Ancaq sevindirici və qürur verici bir hadisədir ki, böyük Türk coğrafiyasının hər yerində daim Əbülfəz Elçibəyə qarşı qanında Türklük qanı axan hər kəsin qəlbində böyük bir sevgisi olub. Bu, əvəzolunmaz bir sevgi idi. Keçmişdə də yaşayırdıq, bu gün də yaşayırıq və gələcəkdə də əminəm ki, bizim övladlarımız da yaşayacaqdır…”\nGüvən Arıklı daha sonra deyir: “Elçibəy elə bir şəxsiyyət idi ki, həyatı boyunca heç kəsi incitmədi, heç kəsi üzmədi, heç kəsi qınamadı. Öz inandığı yoldan dönmədi… Bu gün yaşadığımız dünyada bəlkə də lider olmaq, önə çıxmaq o günün şərtləri ilə daha asandır. Ancaq bir anlığa onun yaşadı tarixə dönərsək, nə qədər böyük bir şəxsiyyət olduğunu daha çox dərk edərik.\nElçibəy Türk Dünyasına yenidən milliyyətçilik ruhu gətirdi. O, qısa, amma çətin yaşayışı ilə tariximizə öz adını qızıl hərflərlə yazan liderlərdən olmadı. Bu missiyanı mənimsəmədi. O, tarix yazdı. Həm də hərflərlə yox, bir insanın necə yaşaması ilə, davranışları və məfkurəsi ilə bizlərə yaşatdı…”\nO, Əbülfəz Elçibəyi Böyük Türk Alparslan Türkeşlə eyniləşdirir: “Bizim gəncliyimizə rast gəldi tarix. Alparslan Türkeşə bir qardaş doğuldu sanki, onun yanında yolbəyi oldu, çıraq oldu. Adı kimi yaşadı, bəy kimi gəldi, qısa ömrü ilə həyatımıza və bəy kimi də ayrıldı aramızdan. Bizim yaşadığımız gəncliyin qəhrəmanı oldu Elçibəy. Bizim deyə bilmədiyimizi o dedi. Qəlbinə sığdırdı türk dünyası sevdasını, qısa ömrünə böyük sevdanı sığışdırdı. Amma Elçibəy sevdası böyük Türk Dünyası coğrafiyasına sığmadı…\nDünyaya göz açmasının 80-ci ilini yaşarkən onun haqqında bu fikirləri bildirəcəyimi xəyal etməzdim. Amma Elçibəy bu gün bizim qardaş-qardaşa duyğularımızı bölüşək deyə boşuna mücadilə etməyib demək. Şərqi qərbə, şimalı cənuba bağlayan bir məhəbbət simvolu olacaqmış aramızda. Bu məhəbbətin adı Elçibəy olacaqmış.\nTəəssüf edirik ki, bu gün Elçibəy cismən aramızda yoxdur. Çox sevdiyi ölkəsinin nə qədər inkişaf etdiyini və bir dünyəvi dövlətə çevrildiyini görə bilmir. Amma o, bütün bunları hiss edir, bizimlə, sizinlə birlikdə yaşayır. Ruhu hər atdığımız xeyirli addımlarda şad olur. Xalqımıza, dövlətimizə xələl gətirəcək davranışlarımıza ruhən üzülür…”\n“Türk dünyasının istənilən yerində bu gün onun adı yaşayır. Qəlbimizdə taxt quran liderimizi sevgi ilə yad edirik. Onun yaşadığı əsrdə yaşamaq böyük bir şərəfdir. Onun sevgisini qəlbində yaşayan hər Türk bir dəyərdir. Onu anlamaq onu oxumaq onu yenidən kəşf etmək böyük bir dəyərdir”, – deyən Güvən Arıklı fikrini belə tamamlayır:\n“Son illərdə bir neçə dəfə Azərbaycanda oldum. Elçibəyin adı çəkiləndə gözlərdə sevincin yaranmasının şahidi oldum. Könüldə taxt qurmaq budur… Elçibəy üfüqlərin ötəsində bir həyat yaşadı. Elçibəy üfüqlərin ötəsində bir lider olaraq qəlbimizdə daim yaşayacaq. Daim onun davranışları və Türklük ideyaları bizim gələcəyimizə işıq tutacaq… Ruhun daim bizimlə olsun, Bəy! Ruhun şad olsun Elçibəy!”\nTürkiyədən: O, Bütöv Azərbaycandan bəhs edən ilk liderdir\nTürkiyədən söz adamı, şair, ömrünü müəllimliyə həsr etmiş Dursun Elmas isə Elçibəyi “Türkçülüyü şaha qaldıran lider” kimi xarakterizə edir: “Qafqazlarda “Türklüyü” “Türkçülüyü” şaha qaldıran, alim, uzaqgörən, müdrik lider Əbülfəz Elçibəy haqqın rəhmətinə qovuşmayıb, hələ də yaşamış olsaydı, 80-ci doğum gününü təbrik etmiş olacaqdıq. Onu bir dəfə daha rəhmət və minnətdarlıqla yad edirik. Ulu Tanrı cənnətində saxlasın”.\nD.Elmas vurğulayır ki, Türkiyə Türkləri Elçibəyi hələ Sovet İttifaqı dağılmamışdan əvvəl tanıyıb: “Biz Azərbaycan Xalq Cəbhəsinin “istiqlal” yolunda mübarizəsini təqib edir, Azərbaycanının müzəffər olması üçün Ulu Tanrıya dua edərdik. Və nəhayət, xəyallarımız gerçək oldu, SSRİ dağıldı. Türk yurdları bir-bir azad oldular. Yetmiş illik əsarət başa çatdı. Elçibəy seçkilərdə Azərbaycan xalqının böyük əksəriyyətinin səsi ilə prezident seçildi. Amma mərhum Elçibəyimiz üçün əsas ağır günlər bundan sonra başladı.\nBir tərəfdən ermənilərlə mübarizə apararkən, digər tərəfdən yeni dövlətin əsasları atılacaqdı. Xalqın qalaqlanmış ehtiyacları vardı. Çünki istehsala yönəlmiş heç bir sənaye müəssisəsi, zavodu, müdafiə sənayesi, silahı olmayan bir ölkə vəziyyətində idi, artıq Azərbaycan. Elçibəy üçün ən çətin dövr idi deməyim də buna görədir.\nBütün çətinliklərə və tək olmasına baxmayaraq, Elçibəy çox qısa müddətli hakimiyyətində təhsildə, dildə, tarixi şüurda, ən əhəmiyyətlisi isə Azərbaycan xalqına demokratiyanın ləzzətini təqdim etməkdə çox üstün xidmətlər göstərdi.\nBiz Türkiyə Türklərinin hələ də könüllərinin baş tacında yaşayan milli lider Əbülfəz Elçibəydir”.\nO, vurğulayır ki, Bakıya yolu düşən hər bir türkiyəli mütləq Fəxri Xiyabana gedər, Bəyin məzarını ziyarət edər, ruhuna “Fatihə” oxuyar: “Çünki,\nO, başına nə bəlalar açacağını bilə-bilə, 70 il sonra “Güney Azərbaycan” deyən bir dava adamı idi.\nO, Bütov Azərbaycandan bəhs edən ilk liderdir.\nO, Ankarada Anıtqəbirdə böyük Atatürkü ziyarət edən zaman xatirə dəftərinə “MƏN ATATÜRKÜN ƏSGƏRİYƏM” deyə yazan böyük ruhlu insan idi.\nO, ulu Tanrının müstəsna yaratdığı üstün insanlardan biri idi”.\nDursun bəy deyir ki, “Böyük ruhlu insanda böyük-böyük dərd olar, Mərd olan insanların taleyi namərd olar” – Taleyi namərd çıxdı Bəyin”:\n“Sovetlərin dağılması ilə birlikdə bütün müstəmləkəçi qüvvələr “neft” ölkəsi olan Azərbaycanı sömürməyin yolunu axtarmağa başladılar. “BP” kimi nəhəng neft şirkətləri Azərbaycana axın etməyə başladı. Mərhum Elçibəyin milli düşüncə ilə həyata keçirmək istədiyi neft siyasətini əyə bilməyənlər hiyləgər planlarını ortaya qoyub onu hakimiyyətdən devirməyə nail oldular”.\nDursun Elmas o fikirdədir ki, hər bir Azərbaycan Türkünün deyil, sadəcə, xüsusən də Türkiyə Türkləri başda olmaqla bütün Türk dünyasında “ELÇİBƏY İNSTİTUTLARI” açılmalıdır: “Bəyin geniş düşüncə sistemindən ruhlanaraq “TÜRK BİRLİYİ” ideyasının reallaşmasına inanan gənclər, alimlər yetişdirilməlidir. Ömürlərini “TURAN! TURAN!” deyə şam kimi əritmiş şəxsiyyətlər məzarlarında rahat yatsınlar deyə. Türk Birliyinə inamımız sonsuzdur”.\nDəyərli türkiyəli aydın da sonra Bəyimizin əziz ruhuna salam və “Fatihə” göndərir. Vurğulayır ki, “Elçibəy daim Atilla kimi, Bilgə Xaqan kimi, Atatürk kimi qəlbimizdə yaşayacaqdır”.\nVə sonda, Elçibəy davamçıları əmindir ki, yenidən Türk kimi yaşamaq, Türk olmaqla qürur duymaq, Elçibəy yolunu ləyaqətlə davam etdirmək böyük ideyanın – Bütöv Azərbaycanın və Ümumtürk Birliyinin gerçəkləşməsinə gətirib çıxaracaq. Ruhun bizimlədir, Bəy!\nYazı “Elçibəy-80” yazı müsabiqəsinə təqdim edilir\nBu xəbər oxucular tərəfindən 215 dəfə izlənilmişdir!\nDeputat Fərəc Quliyev:"Nazirlər Kabineti ləğv edilməlidir"\nAzərbaycanlı mədəni fəallar və “Traxtur” tərəfdarları El-gölü parkında qadınlara gül hədiyyə ediblər – Təbrizdə / VİDEO\nİranda mühərriklərindən biri xarab olan daha 1 sərnişin təyyarəsi təcili eniş edib\nİsrail “Sepah”ın Suriyadakı hərbi mövqelərinə yenidən raket zərbələri endirib\nTəbrizin millət vəkili: Özəlləşdirmə Təşkilatının rəisinin ölkədən çıxışına qadağa qoyulub\nTəbriz prokuroru: Abbas Lisani Ərdəbilə intiqal edilib\nBinab Universitetində öyrəncilərin könüllü seçdiyi türk dili və ədəbiyyatı dərsliyi ləğv olunub\nGÖYÇƏ MAHALINDA ŞEİR-SƏNƏT VƏ BƏZİ ZİDDİYYƏTLƏRƏ AÇIQLAMA\nArxeologiya və Etnoqrafiya İnstitutunda tanınmış italiyalı alimlə görüş keçirildi\nGənc tədqiqatçı türkoloq Mehdi Gəncəlinin araşdırmalarından biri:


APA - Nazir: "Musiqi təhsili sahəsində çalışanlar öz işlərini düzgün qurmalıdırlar"\n13 İyun 2018 / 18:08\nBakı Şəhər Mədəniyyət Baş İdarəsinin təşkilatçılığı ilə Rostropoviçlər adına 21 saylı 11 illik Musiqi Məktəbində 2017-2018-ci tədris ili üzrə uşaq musiqi və incəsənət məktəblərini yüksək nailiyyətlərlə bitirən məzunlara şəhadətnamələrin təqdim olunması mərasimi keçirilib.\nAPA-nın məlumatına görə, tədbirdə çıxış edən mədəniyyət naziri Əbülfəs Qarayev bildirib ki, Azərbaycanda ümumilikdə 212 musiqi və incəsənət məktəbi fəaliyyət göstərir. Bu məktəblərdə təhsil alan 59 mindən artıq şagirdin təlim-tərbiyəsi ilə 15 mindən çox müəllim məşğul olur: “Son dövrdə biz musiqi məktəblərində optimallaşma həyata keçirdik və bunun nəticəsində təhsilin keyfiyyətinin artırılmasına nail olduq. Biz bu işi davam etdirəcəyik. Hiss edirik ki, bu gün müəllimlər öz işlərinə ciddi yanaşırlar. Şagirdlərin əldə etdikləri nailiyyətlər gələcəkdə onların təhsili üçün önəm daşıyır. Bu il musiqi məktəblərindən 2 minə yaxın şagird məzun olur. Bu məzunların sırasında 110-dan artıq prezident təqaüdçüsü var. Onların 51-i Bakı şəhərində fəaliyyət göstərən məktəblərin payına düşür”.\nNazir qeyd edib ki, musiqi məktəblərinin şəbəkəsi daim inkişaf etdirilməlidir: “Bu gün musiqi və incəsənət məktəblərinin əksəriyyəti ölkə rəhbərliyinin göstərişi ilə təmir olunaraq yeni avadanlıqlarla təmin edilib. Musiqi təhsili sahəsində çalışan mütəxəssislər öz işlərini düzgün qurmalı, məktəblərdə yaradıcı mühit yaratmalı və musiqi mədəniyyətimizin gələcəyi naminə bacarıqlarını əsirgəməməlidirlər”.\nDaha sonra Əbülfəs Qarayev uşaq musiqi və incəsənət məktəblərini fərqlənmə ilə bitirən məzunlara diplomları təqdim edib.\nAzərbaycanda əfqan şəhidlərin məzarları dağılıb\n14:59 22 İyun\nMəktəbi yüksək qiymətlərlə bitirmiş şagirdlər üçün məzun gec...


“Azərbaycan hakimiyyəti “İsgəndər” raketi lə bağlı faktı əlində rəhbər tutaraq yaxın gələcəkdə Rusiyanın mümkün şantajlarına qarşı əks-arqument kimi istifadə etməlidir”.\nBunu “Toplum TV”-yə “Müdafiə Xətti”nin həmtəsisçisi Zaur Əkbər deyib.\nAprelin 8-də Azərbaycan və Türkiyə hərbçilərinin birgə təlimləri başlayıb.\nMüdafiə Nazirliyinin yaydığı məlumata görə, əsas məqsədi Azərbaycan və Türkiyə ordularının əməliyyat bölmələrinin qarşılıqlı fəaliyyətinin təkmilləşdirilməsi, döyüş qabiliyyətinin yüksəldilməsi, əməliyyat bölməsi komandirlərinin hərbi qərar qəbuletmə, təşəbbüs göstərmə və idarəetmə bacarıqlarının inkişaf etdirilməsi olan təlimlər aprelin 9-dək davam edəcək.\nBir gün əvvəlsə Moskvada Ermənistanın Baş naziri Nikol Paşinyanla Rusiya prezidenti Vladimir Putinin görüşü olub. Mətbuata açıqlamasında Paşinyan görüşün səmərəli keçdiyini, imzalanmış müqavilələrdəki şərtlərin yerinə yetirilməsi və sair məsələlərin müzakirə olunduğunu bildirib.\nBu iki hadisəni Azərbaycan-Türkiyə əməkdaşlığına qarşı Ermənistan Rusiya yaxınlaşması kimi qiymətləndirmək olarmı?\nƏdalət Verdiyev - ARB\nHərbi ekspert Ədalət Verdiyev Moskvadakı görüşün bu təlimlərlə əlaqəsi olduğunu düşünmür: “Çünki ölkə rəhbərlərinin görüşləri bir neçə ay öncədən planlaşdırılır. Bunun əksi də - yəni görüşün təlimlərlə bağlı olması da mümkün deyil. Azərbaycanla Türkiyənin təlimləri müntəzəm olaraq keçirilir. Bu, ilin əvvəlindən bəri keçirilən 3-cü, ya 4-cü təlimdir. Məhz rabitə qoşunlarının iştirakı ilə taktiki təlimlər keçirilməsi isə ilk dəfə baş verir. Eyni zamanda, hərbi-texniki sahədə daha kiçik miqyaslı əməkdaşlıqlar da davam edir. Türkiyədən Azərbaycana idxal keçən illə müqayisədə 8.5 dəfə artıb. Yəni əməkdaşlıq getdikcə dərinləşir. Amma təlimlər istənilən halda irəliyə doğru bir addım və regionda əzələ nümayişidir”.\nSiyasi şərhçi Zaur Əkbər də təlimlərin ənənəvi xarakter daşıdığını deyib: “Azərbaycanın Türkiyə ilə birgə hərbi təlimlər keçirməsi çox müsbət haldır. Hələ müharibədən öncə Rusiya ilə Ermənistan, Türkiyə ilə də Azərbaycan belə təlimlər keçirirdilər. İstənilən halda bu, Azərbaycanın Türkiyə ilə daha da yaxınlaşması deməkdir. Çünki müharibədən sonra imzalanan sazişlə rəsmi Bakı ilə Ankara arasında durğunluq yaranmışdı, bunun səbəbi isə Azərbaycan hakimiyyətinin Türkiyənin xəbəri olmadan sazişə imza atması idi. Bu səbəbdən keçirilən təlimlərin yenidən ikitərəfli əlaqələri daha yüksək səviyyəyə gətirmək yolunda Azərbaycan üçün şans olduğunu düşünürəm. Ümid edək ki, rəsmi Bakı bu dəfə Türkiyəni yarı yolda qoymayacaq”.\nZ.Əkbər də hesab edir ki, Paşinyanın Moskvaya səfəri əvvəlcədən planlaşdırılıb: “Paşinyanın əsirlər məsələsi ilə bağlı Azərbaycandan Rusiyaya şikayət etməsi, rəsmi Bakını 10 noyabr sazişinin şərtlərini yerinə yetirməməkdə ittiham etməsi Rusiya və Ermənistanın Azərbaycana mesajıdır. Çünki Rusiya bölgədə sülhməramlı kimi təmsil olunsa da, daha çox ermənilərin maraqlarına xidmət edir”.\nEkspert son günlər “İsgəndər” raketi ilə bağlı yayılan xəbərlərə də münasibət bildirib: “Bildiyiniz kimi, iki növ “İsgəndər” var, xarici ölkələrə istehsal olunan və sadəcə Rusiyanın hərbi arsenalında olan “M” növü. Bu, yalnız Rusiya ordusunda olan, heç kimə satmadığı silah növüdür. “İsgəndər”in Şuşada tapılması isə Azərbaycana tam səlahiyyət verir ki, beynəlxalq məhkəmələrə müraciət etsin. Çünki “İsgəndər” istifadəsi qadağan olunmuş silahlar siyahısına daxildir. Bu baxımdan Azərbaycan hakimiyyəti bu faktı rəhbər tutaraq yaxın gələcəkdə Rusiyanın mümkün şantajlarına qarşı əks-arqument kimi istifadə etməlidir. Rusiya Federal Təhqiqat Bürosu bu silahın guya erməni diasporu vasitəsilə alınaraq Ermənistana verildiyini açıqlayıb. Amma bu, yalan informasiyadır. Rusiyanın şəxsi arsenalında olan bir silahı erməni diasporu necə ala bilər?”\nZ.Əkbər Qarabağakı Rusiya sülhməramlılarının fəaliyyətində narahatlıq doğuran məqamlar olduğunu vurğulayıb: “Rusiya qoşunlarına sülhməramlı demək olmaz, çünki sülhməramlıların vəzifəsi həqiqətən də atəşkəsi bərpa etməkdir. Amma hər gün bir əsgərimiz snayperlə vurulur, minaya düşür və ya müəmmalı şəkildə qəzaya uğrayır. Eyni zamanda, Rusiyanın hərbi şəhərciklər qurması da xeyli suallar doğurur. Rusiya dövlətinin aqressiyasını, onun sülh yaratmaqla bağlı heç vaxt səmimi olmadığını, əksinə, hər zaman konflikt yaratmaqla ölkələri idarə etməyə meylli olduğunu nəzərə alsaq, burada onun sülhməramlı fəaliyyətinin Azərbaycan üçün heç bir gələcək vəd etmədiyini düşünürəm. Dİgər tərəfdən, 10 noyabr sazişində qeyd olunmadığı halda, Rusiya qoşunlarının Qırmızı bazar ərazisinə nəzarət etməsi də önəmli məsələdir. Yaxşı olar ki, rəsmi Bakı Rusiya ilə bu məsələ haqqında açıq danışsın”.\nII Qarabağ Müharibəsi Türkiyə Azərbaycan


2021-ci ilin mart ayinda Qazaxıstanın Nur-Sultan şəhərində onlayn şəkildə keçirilən "Музыка Весны" VIll Beynəlxalq İncəsənət Müsabiqəsində "Ixtisas fortepiano" kafedrasının professoru Elnarə Kəbirlinskayanın lll kurs tələbəsi Mailova Jalə Qran Pri mükafatına layiq görülmüşdür.\n20-25 mart 2021-ci il\n2021-ci il 20-25 mart tarixlərində keçirilən "A virtuoso of the year" adlı "online" formatında keçirilən VII Beynəlxalq müsabiqədə Üzeyir Hacıbəyli adına Bakı Musiqi Akademiyasının tələbəsi Ghahramani Arian Behrooz l yerə layiq görülərək, Diplomla təltif olunmuşdur.\n10.03.2021 tarixində İspaniyada onlayn şəkildə keçirilən "World Art Games" Beynəlxalq müsabiqəsində "İxtisas fortepiano" kafedrasının professoru Elnarə Kəbirlinskayanin tələbələri Talıbova İlqarə və Yunus Fidan iştirak edərək, l yerə layiq görülmüşlər.\n05.02.2021 tarixində İspaniyada onlayn şəkildə keçirilən "World Art Games" Beynəlxalq müsabiqəsində "İxtisas fortepiano" kafedrasının professoru Elnarə Kəbirlinskayanin lll kurs tələbəsi Bəylərova Firuzə iştirak edərək ll yerə layiq görülmüşdür.\nAzərbaycan Respublikasının fortepiano triosunun solistləri, Əməkdar artistlər Töhfə Babayeva (skripka), Sabina İbrahimova (violonçel), Elnarə Kəbirlinskaya (fortepiano) Beynəlxalq onlayn-müsabiqə və " Kopenhagen ulduzları 2021" adlı (Danimarka) festivalda iştirak etdilər.\n2021-ci ilin fevral ayında Avstriyanin Vyana şəhərində onlayn şəkildə keçirilən "Vienna waltz" l Beynəlxalq müsabiqəsində "İxtisas fortepiano" kafedrasının tələbələri Abdinzadə Camalə (ll kurs) və Babayeva Əsmər (lll kurs) l yerə layiq görülüblər.\n21 fevral 2021-ci il\n2021-ci il 21 fevral tarixində Los-Anceles şəhərində onlayn şəkildə keçirilən "Hollywood Star" Beynəlxalq İncəsənət Müsabiqəsində "İxtisas fortepiano" kafedrasının tələbələri iştirak etmişlər.\nÜzeyir Hacıbəyli adına Bakı Musiqi Akademiyasının "Musiqi nəzəriyyəsi" kafedrasının baş müəllimi Günel Zeynallı Nizami qızı Azərbaycan Təhsil İşçiləri Azad Həmkarlar İttifaqı Respublika Komitəsi tərəfindən hər il keçirilən "İlin peşəkar gənci" müsabiqəsinin qalibləri sırasında olmuş və fəxri fərmanla təltif edilmişdir.\n3-10 fevral 2021-ci il\n03.02.2021-10.02.2021-ci il tarixində Çexiya Respublikası və Hollandiyanın təşkili ilə Hollandiyanın paytaxtı Amsterdam şəhərində Avropa Festival Layihəsi çərçivəsində “Netherlandish Golden Tulip” adlı online müasbiqə keçirilib.\n"İxtisas fortepiano" kafedrasının professoru Tsiala Sinamdzqvarişvilinin tələbələri onlayn şəkildə Nur-Sultan şəhərində keçirilən l Beynəlxalq "İnternational Music Astana" vokal-instrumental müsabiqəsində iştirak etmişlər.\n2021-ci ilin fevral ayında Azərbaycanda keçirilən "Ümid" Beynəlxalq Mədəniyyət və İncəsənət müsabiqəsində "İxtisas fortepiano" kafedrasının professoru Elnarə Kəbirlinskayanin lll kurs tələbəsi Musayeva Ülkər iştirak edərək diploma layiq görülmüşdür.\n20 yanvar 2021-ci il tarixində Bolqarıstanın Varna şəhərində keçirilən "21-ci əsrin istedadları" adlı online müsabiqədə Üzeyir Hacıbəyli adına Bakı Musiqi Akademiyasının "İxtisas fortepiano" kafedrasının tələbələri Ruslan Rzayev-Grand Priz (Dosent Mirbabayeva Kəmalənin sinfi ), Babayeva Əsmər-laureat (Dosent Mirbabayeva Kəmalənin sinfi),Rzayeva Nurcan-laureat (Dosent Mirbabayeva Kəmalənin sinfi ) mükafatlarını qazanmışdılar.\n10 yanvar 2021-ci il\nÜzeyir Hacıbəyli adına Bakı Musiqi Akademiyası “Solo oxuma və opera hazırlığı” kafedrasının müəllimi, Beynəlxalq müsabiqələr laureatı Məmmədova Güllübəyim Abı qızı 10 yanvar 2021-ci il tarixində Qazaxıstanın Nur-Sultan şəhərində təşkil olunan “Astana stars” VI Beynəlxalq online festival-müsabiqədə çıxış etmişdir.\nAzərbaycanın Milli Qəhrəmanı Təbriz Xəlilbəyli\n20 dekabr 2020-ci il\nMüsabiqələr 15 dekabr 2020-ci il\nMüsabiqələr 14 dekabr 2020-ci il\nMüsabiqələr 13 dekabr 2020-ci il\nMüsabiqələr 12 dekabr 2020-ci il\nMüsabiqələr 11 dekabr 2020-ci il\nMüsabiqələr 10 dekabr 2020-ci il\nMüsabiqələr 8 dekabr 2020-ci il\nMüsabiqələr 9 dekabr 2020-ci il\nMüsabiqələr 7 dekabr 2020-ci il\nMüsabiqələr 5 dekabr 2020-ci il\nMüsabiqələr 4 dekabr 2020-ci il\nMüsabiqələr 3 dekabr 2020-ci il\nMüsabiqələr 2 dekabr 2020-ci il\nMüsabiqələr 1 dekabr 2020-ci il\nMüsabiqələr 27 oktyabr 2020-ci il\nMüsabiqələr 10 sentyabr 2020-ci il\nMüsabiqələr 2020-ci il\nMüsabiqələr 5 sentyabr 2020-ci il\nMüsabiqələr Avqust 2020-ci il\n28 -dən səhifə 31


Əliyev bu cümlə ilə onun həyatını XİLAS ETDİ – Turkustan.info\n02 Oktyabr 2020 02:26\nƏliyev bu cümlə ilə onun həyatını XİLAS ETDİ\nSovet dönəmində böyük ədib Hüseyn Cavidin cənazəsini Uzaq Sibirdən Azərbaycana gətirmək asan iş deyildi. Bu, böyük iradə, cəsarət tələb edirdi. Ulu öndər Heydər Əliyev bu addımı ilə hələ Sovet İmperiyasının mövcud olduğu dövrdə sübut etdi ki, bu imperiya xalqımıza qarşı çox ağır cinayətlər törədib.\nO, Heydər Əliyevlə bağlı çox maraqlı bir xatirəsini bölüşüb:\n“Biz I kursda təhsil alanda onun oxuduğu qrup BDU-nu bitirirdi. O zaman ulu öndər dövlət təhlükəsizlik orqanlarında çalışırdı. Bunun bizim hər birimiz üçün necə böyük əhəmiyyət kəsb etdiyini yaxşı anlayırdıq.\nIV kursda oxuyanda mən tələbə komsomol təşkilatının katibi idim. İstedadlı tələbələrdən biri sovet dövlətini pisləyən vərəqələr yaymışdı. Hamımız qorxurduq ki, bu gənci məhv edəcəklər. Mənə dedilər ki, qapalı komsomol yığıncağı keçirim. Yığıncaqda Dövlət Təhlükəsizlik Komitəsindən (DTK) gəlmiş Heydər Əliyev də iştirak edirdi. Müxtəlif çıxışlar oldu. Bir qrup gəncin vəziyyətini yüngülləşdirmək, digər qrup isə onun universitetdən qovulmasını tələb edirdi. Yığıncaqda ulu öndər bir saatadək çıxış etdi. Çox ibrətli çıxış idi və sonda iki cümlə ilə bu gəncin taleyini bütün təhlükələrdən qurtardı. Dedi ki, görürəm, burada yoldaşlarını cəsarətlə müdafiə edən sağlam gənclik çoxluq təşkil edir, onların bu gəncin tərbiyəsinə gücləri çatar.\nSonralar başa düşdük ki, bir nəfər xalqını sevən cəsarətli azərbaycanlının DTK kimi təşkilatda çalışması minlərlə övladımızın məhvolma təhlükəsindən xilası deməkdir”.\nAkademik qeyd edib ki, Heydər Əliyev Atatürk, Cəvahirləl Nehru, Corc Vaşinqton, Bismark, De Qoll kimi məşhur siyasi xadimlərlə bir sırada, özü də daha uca zirvədə durur:\n“Çünki Heydər Əliyev onların hamısından fərqli olaraq bir-birilə daban-dabana zidd olan iki sistemdə yaşamış və bu sistemlərin hər ikisində siyasət olimpinin ən uca zirvəsinə yüksələ bilmişdi. Sovet vaxtı Azərbaycan Dövlət Neft Akademiyasını Volqaboyuna köçürtmək istəyirdilər. Ulu öndər bunun qarşısını aldı və əksinə Bakıda Dərin Özüllər Zavodunu tikdirdi. Bununla da müstəqil Azərbaycanın iqtisadi təməllərindən birinin özülünü qoydu”. (kult.az)


29 NOYABR - DÜNYA QARAPAPAQLARININ BİRLİK GÜNÜ » www.tezadlar.az\n29 NOYABR - DÜNYA QARAPAPAQLARININ BİRLİK GÜNÜ\n29 noyabr 2015-ci il tarixində İstanbulda tarixi bir hadisə gerçəkləşdi. Dünya Qarapapaq Türkləri Birliyinin birinci təqdimat qurultayı baş tutdu.\nDünyanın 10 ölkəsindən gələn, təqribən iki min nəfərə yaxın insanın qatılımı ilə möhtəşəm təqdimat oldu. Tədbirdə dövlət rəsmiləri, millət vəkilləri, iş adamları ilə yanaşı həm də Gürcüstandan, Qarapapaq türklərinin mənəvi paytaxtı olan ulu Borçalı elindən bilim və sənət adamları, “Borçalı” Cəmiyyətinin rəsmiləri qatılmışdı. Tədbir Dövlət himninin ifası, türk dövlətlərinin dövlət bayraqlarının salonda dövrələnməsi və borçalı türklərinə, qarapapaq türklərinə həsr olunan filmin nümayişi ilə işinə başladı. Sonra qurucu sədr Seyfullah Türksoy qurultayın məramı haqqında giriş nitqini söylədi. Daha sonra rəsmi qonaqların təbrik çıxışları dinlənildi. Çıxışçılar Borçalı, borçalı türkləri və türk dünyasının, dünya qarapapaqlarının problemləri, Elat bayramı və onun əhəmiyyəti, gələcək fəaliyyət istiqamətləri haqqında maraqlı fikirlərini bildirdilər. Ayrı –ayrı folklor, rəqs, mehter marş qruplarının, həmçinin borçalı və Azərbaycan aşıq və sənətçilərinin bir-birindən gözəl ifaları qurultaya əlavə gözəllik bəxş etdi. Qurultayda və digər toplantılarda Borçalı türklərinin nümayəndələri Şurəddin Məmmədlinin, Osman Əhmədoğlunun, Kərəm Məmmədovun, Rafiq Hümmətin, Elxan Məmmdəlinin, Rüfət Muradlının, Qiymət Məhərrəmlinin və digərlərinin çıxışları da maraqla dinlənildi.\nQurultayda Zəlimxan Məmmədli də çıxış edərək bu günkü birlik tonqalın ilk dəfə 2009-cu ildə Borçalıda Elat bayramında qalandığını dilə gətirərərək, bu birliyin türk dünyasının birliyinə güc verəcəyini, harada yaşamasından asılı olmayaraq soydaşlarımızın hüquqlarının qorunmasına, türkün düşmənlərinə layiqli cavab verilməsinə faydalı olacağını vurğuladı.\nSonda bir sıra iş, siyasət və sənət adamlarına mükafatlar verildi. Borçalı Cəmiyyətinin sədri Zəlimxan Məmmədli “Türk Dünyası Hizmət Nişanı” və” Karapapaq Bəyi” fəxri diplomuna layiq görüldü. Eyni zamanda Osman Əhmədoğlu də Türk Dünyası Hizmət Nişanına layiq görüldü. Borçalı nümayəndə Heyətinin digər üzvlərinə də təşəkkür plagetləri təqdim olundu. Zəlimxan Məmmədli isə borçalılar adından qurultaya saz hədiyyə etdi.\nMəşvərətdən sonra Qurultayın digər texniki tələblərinin ən yaxın zamanda gerçəkləşdirilməsi qərara alındı.\nQurultayın sonrakı iki günü Borçalı nümayəndə heyəti Boğaziçi gəzintisinə çıxdılar, İstanbulun fəthi muzeyini, Kazım Qarabəkir paşanın ev muzeyini ziyarət etdilər. Eyni zamanda türk dünyasının böyük fikir adamı Əli bəy Hüseynzadənin qəbrini ziyarət edərək Salyandan götürülmüş torpağı məzarın üzərinə səpmə aksiyasını həyata keçirdilər. Sonuncu ziyarət məkanı isə başkanı dostumuz Hikmet Elp olan Azərbaycan Kultür evi oldu.\n“Borçalı” İctimai Cəmiyyəti mətbuat xidməti


Bəhlul Mustafazadə nəticə qazanmağa başlamalarının əsas səbəbini göstərdi: "Şeydayevin komandamıza gəlişi üstünlükdü və buna sevinirəm, xaricdə qalsaydı..." - Sport24.Az\nBəhlul Mustafazadə nəticə qazanmağa başlamalarının əsas səbəbini göstərdi: "Şeydayevin komandamıza gəlişi üstünlükdü və buna sevinirəm, xaricdə qalsaydı..."\nTarix: 2020-02-23 19:34\n"Sabah"ın futbolçusu Bəhlul Mustafazdə Premyer Liqanın XVIII turunda "Səbail"lə evdə qolsuz bərabərliyə qaldəqları matçdan sonra müsahibə verib. Sport24.az-ın əməkdaşının da sualları cavablandıran millimizin müdafiəçisi əvəvlcə görüş haqda düşüncələrini bölüşüb.\n- İlk dəqiqələrdə azlıqda qalmaq işimizi çətinləşdirdi. Düşünürəm ki, matçı 11 nəfərlə davam etsəydik, qələbə qazanmaq şansımız çox idi. Fikrimcə, nəticə ədalətli oldu. Bizim də epizodlarımız oldu, amma yekunda ədalətli hesab qeydə alındı.\n- Həmin epizodu görmədim. Lakin komanda yoldaşlarım hakimin haqlı olduğunu söylədi.\n- Komandanız qış fasiləsindən sonra yüksəlişdədi. Bunun səbəbi nədə görürsən?\n- Bşa məşqçinin istədiklərini artıq daha yaxşı anlayırıq. İlk vaxtlar çətin olurdu. Bir neçə məşqçi dəyişmişdik. Təlim-məşq toplanışı keçdik və zamanla Jelko Sopiçin istədiklərini qavradıq. Bunu reallaşdırdıqca nəticə də gəldi.\n- Millidəki komanda yoldaşın Ramil Şeydayevin Avropadan “Sabah”a gəlməsinə üzülürsən, yoxsa sevinirsən?\n- Ramilin komandamıza gəlməsi üstünlükdür və buna sevinirəm. Onun əxsi karyerasından danışmaq çətindir. Əlbəttə, xaricdə qalsaydı, özü üçün daha yaxşı olardı. Çünki xaricdə daha çox inkişaf etmək mümkündü. Şeydayev çalışqandır və öz üzərində işləyir. Düşünürəm ki, istədiyi hədəflərə doğru gedə biləcək.


Asiya Olimpiya Şurası 2022-ci ildə Çinin Xançjou şəhərində keçiriləcək Asiya oyunları proqramına kiberidmanı daxil edib.\nXeberler.az xarici mediaya istinadən məlumat verir ki, Asiya oyunları Beynəlxalq Olimpiya Komitəsinin dəstəyi ilə Asiya Olimpiya Şurası tərəfindən 4 ildən bir təşkil edilən idman tədbiridir. Oyunların proqramına ənənəvi idman növləri daxildir.\nKiberidmançılar 2022-ci ildə Asiya oyunlarının tamhüquqlu iştirakçıları olacaq və tutulmuş yerlərdən asılı olaraq medallar qazanacaqlar. Şura nümayəndələrinin sözlərinə görə, proqrama kiberidmanı daxil etmək qərarı yeni formatlı idman tədbirlərinin populyarlığının artması ilə əlaqədardır. Hələ ki, hansı kompüter oyunları və janrlarının proqrama daxil ediləcəyi məlum deyil.\nKiberidman 2018-ci ildə İndoneziyanın paytaxtı Cakartada keçiriləcək Asiya oyunları çərçivəsində də təqdim ediləcək. Lakin rəsmi proqrama daxil olmayan nümayiş yarışları olacaq. Həmçinin kiberidmançılar 2017-ci il Asiya oyunlarında döyüş sənəti üzrə yarışlarda iştirak edəcəklər.\n2018-də 1,5 milyarddan çox smartfon satılacaq\nOlimpiya oyunlarının rəsmi saytı yeni yarış meydanına çevrildi\nAvrasiyada telekommunikasiya bazarının həcmi artacaq\nTelekommunikasiya trafikinin tranziti bazarının həcmi 4 dəfə artacaq


Bədii gimnastika üzrə festival yarışları keçirilib (FOTO)\n19 May 2015 12:31 (UTC+04:00)\nAzərbaycan, Bakı, 19 may /Trend, müxbir Elçin Mehdiyev/\nBu gün Bakı Gimnastika Məktəbində bədii gimnastika üzrə festival yarışları keçirilib.\nTrend-in məlumatına görə, yarışlar Azərbaycanda keçiriləcək Birinci Avropa Oyunlarının proqramına daxil olan idman növlərinin təbliğinə həsr olunan Azərbaycan Təhsil Nazirliyinin təşkilatçılığı ilə keçirilən kütləvi idman tədbirləri çərçivəsində baş tutub.\nYarışda Bakı Gimnastika Məktəbinin gimnastları iştirak edib. Yarışda qaliblər müəyyən edilməyib. Çünki yarış festivalı sadəcə təbliğat xarakteri daşıyıb. Gimnastlar çıxış edərək bədii gimnastikanın hansı növlərinin olmasını, hansı alətlərdən istifadə olunmasını nümayiş etdiriblər.\nBalaca gimnastların 54 rəngarəng çıxışı tamaşaçıların böyük marağına səbəb olub və gur alqışlarla qarşılanıb. Bakı Gimnastika Məktəbinin rəhbərliyi festivala tamaşa etmək üçün gələn insanların çoxluğunu nəzərə alaraq əlavə oturacaqlar quraşdırıb.\nNövbəti festival mayın 25-26-da keçiriləcək və bu dəfə arenaya Bakı Gimnastika Məktəbinin akrobatları çıxacaq.\nBakı Gimnastika Məktəbi\nXəqani Fərəcov: Azərbaycan Gimnastika Federasiyasının peşəkar könüllülər komandası formalaşıb\nCəmiyyət 24 İyul 2016 11:00\nBakıda akrobatika üzrə açıq birinciliyin qalibləri mükfatlandırılıb (FOTO)\nCəmiyyət 18 May 2016 17:17\nBakıda akrobatika üzrə açıq birincilik start götürdü (FOTO)\nCəmiyyət 18 May 2016 13:46\nBakıda bədii gimnastika üzrə II Açıq Təhsil Kuboku keçirilir (FOTO)\nMaraqlı 15 Mart 2016 14:15\nYapon məşqçi: İxtisaslaşdırılmış məktəblərin olması Azərbaycanda gimnastikanın inkişafının göstəricisidir (FOTO)\nİdman 22 Fevral 2016 18:53\nAkrobatika gimnastikası üzrə 22-ci Bakı çempionatı başa çatdı (FOTO)\nİdman 5 Sentyabr 2015 14:12


Kıyılmış toyuq və göbələk olan qablar - Toyuq yeməkləri - Quş - 2021\nKıyılmış toyuq və göbələk olan qablar\nKıyılmış toyuq və göbələk ilə qab bişirmək üçün maddələr\nToyuq (toyuq, döş) 300 qram.\nŞampinyonlar (təzə və ya konservləşdirilmiş) 300 qram.\nKartof 300 qram.\nXama (istənilən yağ tərkibi) 300-350 qram.\nSoğan 200 qram.\nPremium buğda unu 2 yemək qaşığı.\nDuz, istiot, dadmaq üçün ədviyyatlar.\nQızartmaq üçün bitki yağı.\nBıçaq, Kəsmə lövhəsi, Qaşıq, Saucepan, Skimmer, Qaşıq, Plitələr, qovurma qabı, qablar (6 ədəd, həcmi 200 mililitr), soba ilə bişirici\nKıyılmış toyuq və göbələk ilə bişirmə qabları:\nAddım 1: göbələk və soğanı hazırlayın.\nSoğanı qabıqdan soyun və kəsici lövhədə bıçaqla orta hissələrə ayırın. Soğan efir yağları gözləri qıcıqlandırmasın, vaxtaşırı işləyərkən bıçağı isladın soyuq su. Göbələkləri su ilə yuyuruq və kəsici lövhədə bıçaqla xırda doğrayırıq. Tava bitki yağı ilə qızdırın. Soğanı göbələk ilə qızardın, orta odda bişirin 10-15 dəqiqəbəzən bir spatula ilə qarışdırılır.\nAddım 2: doğranmış toyuq hazırlayın.\nToyuq göbəyini və ya bacaklarını duzlu suda, tenderə qədər qaynatın 25 dəqiqə. Sonra boşqabda yuvarlaq bir qaşıq alırıq və otaq temperaturunda sərinləmək üçün buraxırıq. Toyuq ətini sümüklərdən əllərinizlə ayırın və bir qarışdırıcıda doğrayın və ya incə mesh ilə bir ət dəyirmanında fırladın.\nAddım 3: kartof hazırlayın.\nKartofu soyun, su ilə yuyun. Bir kəsmə lövhəsində bıçaqla orta hissələrə kəsdik. Kartofu qızardılmış qabda bitki yağı ilə qızardın, təxminən təxminən 20 dəqiqə. İlk 10 dəqiqə ortadan yuxarı bir atəşə qovururuq, tez-tez qarışdırırıq, sonra kiçik bir atəş çıxarırıq və kartofu qapaq ilə hazır vəziyyətə gətiririk.\nAddım 4: kıyılmış ət və göbələk ilə qab hazırlayın.\nQuru bir qızartma qabda unu biraz orta istilikdə qızardın. Sonra xama tökün, istiliyi artırın və qaynadək gətirin. Hazırlanmış göbələk, doğranmış ət və kartof əlavə edin. Bir spatula, duz, istiot ilə qarışdırın, ədviyyat əlavə edin və istidən çıxarın. Hazırlanmış kütləni qabda bir qaşıq ilə yayırıq. Qapağı bağlamayın. Fırına qoyun 30 dəqiqətemperaturda 180 dərəcə. Fırını əvvəlcədən qızdırmayın, çünki qablar çatlamamaq üçün tədricən istilənməlidir.\nAddım 5: kıyılmış ət və göbələk ilə qablara xidmət edin.\nTencere 5 dəqiqə biraz sərinlədik və süfrəyə isti xidmət edirik. İştahsızlıq!\n- - Pişirmədən əvvəl, hər qazanda bir qaba qızardılmış qabda doğranmış pendir səpin.\n- - Toyuqları qiymə ətinə sürükləmək olmur, ancaq kiçik parçalara kəsilir və ya əllərinizlə liflərə parçalanır.\n- - Doldurmağı gil qablara qoymadan əvvəl onları soyuq su ilə bir hövzədə 15 dəqiqə aşağı salın. Buna görə, qazan qızdırıldıqda, su buxarlanmağa başlayacaq və bişirmə təsirini buxarda alır.\nÜzüm və karides salatı\nTwin Peaks Pop-Up Diner Bu Avqustda Londonda Açılacaq\nLimon Gingerbread Cookies\nÇox Doğru Yemək Sitatları\nÇarşının "Yeni Yol" Dirty Martini\nAt Boyunlu Kokteyl\nGöbələk soslu köftələr\nCopyright 2021 \_ Kıyılmış toyuq və göbələk olan qablar...


Sovet hakimiyyətinin Bakıda törətdiyi dəhşətli cinayətdən 25 il keçir\nYanvarın 20-də Ukrayna Milli İnformasiya Agentliyinin (Ukrinform) rəsmi saytında Azərbaycan Respublikasının Ukraynadakı səfiri Eynulla Mədətlinin “Sovet hakimiyyətinin Bakıda törətdiyi dəhşətli cinayətdən 25 il keçir” sərlövhəli məqaləsi dərc edilib.\nAzərbaycanlı diplomat yazır:\n1990-cı il yanvarın 19-dan 20-nə keçən gecə Bakı şəhərində törədilmiş faciədən 25 il keçir. O gecə şəhərin yüzlərlə dinc sakini Sovet ordusu tanklarının altında həlak oldu, yaxud ağır yaralandı.\nSovet ordusu hissələrinin, daxili qoşunların və xüsusi təyinatlı dəstələrin iri kontingentinin Bakıya yeridilməsi xüsusi qəddarlıq və görünməmiş vəhşiliklərlə müşayiət olunurdu. Dinc əhaliyə divan tutuldu, yüzlərlə insan öldürüldü, yaralandı, itkin düşdü.\nMəqalədə hərbi qulluqçuların insanları xüsusi qəddarlıqla yaxın məsafədən güllələməsi, tankları və zirehli transportyorları bilərəkdən içərisində insanlar olan minik maşınlarının üstünə sürmələri, xəstəxanaları atəşə tutmaları, tibbi-sanitar heyətin yaralılara yardım göstərməsinə mane olmaları barədə tükürpədici faktlar göstərilir. Hərbçilər yaralıları döyərək öldürür, dinc əhalini qətlə yetirmək üçün süngü-bıçaqlardan və Kalaşnikov avtomatları üçün insan orqanizmini sadəcə sıradan çıxarmaq deyil, onun ölümünü labüd edən, əzab-əziyyətini qat-qat artıran 5,45 milli metr kalibrli, ağırlıq mərkəzini dəyişən güllələrdən istifadə edirdilər.\nMaterialda vurğulanır ki, 1990-cı ilin yanvarında Bakıda baş vermiş qanlı faciə totalitar rejimin xalqa zidd xarakterini sübut etdi. SSRİ silahlı qüvvələrindən növbəti dəfə xarici təcavüzdən müdafiə olunmaq üçün deyil, öz xalqına qarşı istifadə edildi “müttəfiq respublikaların suveren hüquqları” barədə deyilənlərin saxtakarlıq olması üzə çıxdı.\nMəqalədə daha sonra deyilir ki, Azərbaycan xalqına dəhşət və müsibətlər gətirmiş 20 Yanvar faciəsi bütün dünyada əks-səda doğurdu, mütərəqqi qüvvələrin qəzəb və hiddətinə səbəb oldu. Həmin günlərdə bir sıra ölkələrin radiostansiyaları Yanvar faciəsi haqqında ətraflı informasiya yayır, imperiya qüvvələrini lənətləyirdi.\nDiplomat yazır ki, sivil dövlətlərin təcrübəsindən fərqli olaraq Azərbaycanın o vaxtkı siyasi rəhbəri nəinki istefa vermədi, əksinə, bu faciəyə öz münasibətini bildirməməyi, hətta matəm içində olan xalqa başsağlığı belə verməməyi üstün tutdu. Azərbaycan Kommunist Partiyası Mərkəzi Komitəsinin birinci katibi Əbdürrəhman Vəzirov xalqın qəzəbindən qorxaraq yanvarın 21-də yalnız öz təhlükəsizliyini təmin etmək məqsədilə hərbi təyyarəyə minib Moskvaya qaçdı. Başçısız qalmış Azərbaycan partiya rəhbərliyi həlak olanların dəfninin təşkil olunmasında, onların ailələrinə yardım göstərilməsində, matəm mərasimin keçirilməsində iştirak etmədi.\nDiplomat vurğulayır: “Günahsız insanların həyatına son qoymuş 20 Yanvar faciəsi Azərbaycan xalqının mətinliyini və sarsılmazlığını nümayiş etdirdi. Bu xalq Mixail Qorbaçov başda olmaqla Sovet imperiyasının cinayətkar rəhbərliyinin satqın siyasətinə dözə bilmədi. Yanvar faciəsi əsl vəhşilik idi, lakin o, Azərbaycan xalqının azadlıq uğrunda mübarizə alovunu söndürə bilmədi. O gecə həlak olmuş Vətən övladları Azərbaycan tarixinə şanlı səhifələr yazdılar, milli müstəqilliyə yol açdılar...”.\nMaterialın tam mətni ilə Ukrinformun saytında tanış ola bilərsiniz.


Doğuş tarixini təyin etmək\n0\t1\t2\tHome Doğuş tarixini təyin etmək\nBaxış sayı: 8174\tкупить джакузи\nHamiləlik - hər bir qadının həyatında çox vacib və əhəmiyyətli dövrdü və hər bir qadın üçün maraqlı olan - doğuş vaxtını öyrənməkdir. Bu online-kalkulyator, doğuş vaxtını təyin etmək üçün, kömək edir.\nDoğuş vaxtını təyin etmək, tibbi baxımdan çox vacibdir, hamiləliyin planlaşdırması üçün əhəmiyyətlidir.\n- - Sonuncu menstruasiya tarixini daxil edin.\n- - "Hesablamaq" düyməsini basın.\n* *Diqqqət edin ki, sonuncu menstruasuya tarixini daxil edərkən, əvvəlcə ay, sonra gün sonra isə il daxil edilir. Müvafiq olaraq, doğuşun tarixi - ay, gün və il formatında görünür. Sonuncu menstruasiyanın başlanğıcı\nTəxmin edilən mayanma tarixi (ay/gün/il)\nTəxmin edilən doğuş tarixi (ay/gün/il)


Mia.az xəbər verir ki, bu barədə parlamentin növbədənkənar sessiyasının bu gün keçirilən iclasında qərar qəbul edilib.\nMilli Məclisin növbədənkənar sessiyasının bu gün keçirilən iclasında "Azərbaycan Respublikası Milli Məclisinin deputatı Eldəniz Adil oğlu Səlimovun toxunulmazlığına xitam verilməsi haqqında" məsələ müzakirəyə çıxarılıb.\nMia.az xəbər verir ki, məsələ barədə parlamentin İntizam komissiyasının sədri Eldar İbrahimov məlumat verir.\nKomissiya sədri bildirib ki, Baş prokuror Kamran Əliyev “Azərbaycan Respublikası Milli Məclisinin deputatı Eldəniz Adil oğlu Səlimovun toxunulmazlığına xitam verilməsi haqqında” parlamentə təqdimat göndərib: "Təqdimata dünən İntizam komissiyasının iclasında baxılıb və E.Səlimovun toxunulmazlığına xitam verilməsi barədə rəy qəbul edilib. Rəydə deyilir: “Milli Məclisin deputatı Eldəniz Səlimovun toxunulmazlığına xitam verilməsi üçün kifayət qədər əsaslar var və məsələ parlamentin plenar iclasına çıxarıla bilər”.\nKomitə sədri bildirib ki, hər kəs qanun qarşısında bərabərdir: “Bu hadisə bizim üçün dərs olacaq”.\nDaha sonra Baş prokuror Kamran Əliyev təqdimatla bağlı çıxış edib.\nXatırladaq ki, konstitusiyanın 90-cı maddəsinin II hissəsinə görə, Milli Məclisin deputatının toxunulmazlığına yalnız Baş prokurorun təqdimatına əsasən Milli Məclisin qərarı ilə xitam verilə bilər. Konstitusiyanın 89-cu maddəsinə əsasən, cinayət törətdikdə və məhkəmənin qanuni qüvvəyə minmiş hökmü olduqda Milli Məclisin deputatı mandatından məhrum edilir.\nBu gün Milli Məclisin növbədənkənar iclası olacaq.\nMia.az xəbər verir ki, iclasda deputat Eldəniz Səlimovun deputat toxunulmazlığının götürülməsi müzakirə olunacaq.\nXatırladaq ki, dünən Milli Məclisin İntizam komissiyası deputat Eldəniz Səlimovun toxunulmazlığının aradan qaldırılması ilə prokurorluğun təqdimatına bağlı müsbət rəy verib.\nİclasda iştirak edən Eldəniz Səlimov əməlini etiraf edib, üzr istəyib.\nAmma buna baxmayaraq, İntizam komissiyası onun toxunulmazlığına xitam verilməsi haqqında rəy qəbul edib və məsələ parlamentin sabah keçiriləcək iclasına tövsiyə olunub..\nMəlumata görə, komissiyanın toplantısı avqustun 2-də keçiriləcək/Report.\nXatırladaq ki, əvvəlki xəbərdə icasın avqustun 3-də keçiriləcəyi bildirilirdi...\nMəlumata görə, sessiyanın ilk plenar iclasının avqustun 3-də keçilməsi nəzərdə tutulur.\nHazırda iş üzrə intensiv istintaq hərəkətləri aparılır/Report.\n“Artıq Daxili İşlər Nazirliyi iyulun 29-da Xaçmaz rayonunda Milli Məclisin deputatı Eldəniz Səlimovun Xaçmaz Rayon Qeydiyyat və Şəxsiyyət Vəsiqəsi Şöbəsinin polis əməkdaşı Mirzəyev Zaur Cavanşir oğlunu döyərək ona xəsarət yetirməsi faktını təsdiqləyib. Bu o deməkdir ki, ortada qanun pozuntusu var”.\nBunu Milli Məclisin İntizam komissiyasının sədr müavini, deputat Fəzail Ağamalı deyib.\nOnun sözlərinə görə, deputat Eldəniz Səlimov tərəfindən qanun pozuntusuna yol verildiyinə görə məsələ İntizam Komissiyasının gündəliyinə salınacaq və müzakirə olunacaq: “Bildiyiniz kimi, deputatlar hazırda məzuniyyətdədir. Hesab edirəm ki, deputatlar məzuniyyətdən qayıtdıqdan sonra məsələ parlament rəhbərliyinə məruzə ediləcək. Daha sonra isə deputat Eldəniz Səlimovun məsələsi sentyabrda İntizam Komissiyasında müzakirəyə çıxarılacaq.\nOnu da qeyd edim ki, burada bir neçə qanun pozuntusu var. Əvvəlcə burada karantin qaydaları pozulub, daha sonra isə deputat vəzifə səlahiyyətlərini yerinə yetirən polis əməkdaşına qarşı güc tətbiq edib və səlahiyyətlərindən sui-istifadə edib. Ona görə də məsələ hökmən İntizam Komissiyasında müzakirə olunacaq”/Report.\nXatırladaq ki, deputat polisi döyərək, ona ağır xəsarətlər yetirib